text:
Kiriza oba gaana, mwagale oba mukyaawe, naye Danieri Muliika alese ekinkumu ku Buganda era oba oly'aawo atutemedde oluwenda okw'ejja mu buwambe! Ekiwandiiko kye yakwaasa Kabaka Muwenda Mutebi II ku bwaalese embeera ya Buganda (State of The Nation) kikino wansi nga si kikyuusemu.

----------- KIWANDIIKO KITANDIKIRA WANSI -------------
Eri
Ssabasajja Kabaka Wa Buganda
Mu Lubiri e Bbanda Kyaddondo
Mmengo- Bulange
10 Mukutulansanja, 2007
Gusiinze Ssabasajja,
Ensonga: Buganda Weyimiridde
Okuzzaayo Ddamula Eri Ssabasajja Kabaka Wa Buganda
Ennyanjula
Ssabasajja olunaku lwewankwasa Ddamula, nafuna okusomoozebwa okutabangawo mu bulamu bwange, era nasalawo bino:
- Okuwereza n`okukolerera ensi yaffe ebbanga lyonna ery`obulamu bwange,
- Obutakutiririranga era okuba omuvumu munkwaata y`ebintu by`obwakabaka bwa Buganda.
- Okubuliranga amazima ngasikulimba oba okugezako okubulira ebyo byensubira nti byewandyagade owulire newankubadde nga biyinza okusuula oba okusuula obwakabaka mu katyabaga,
- Obuttattiranga kuliiso oba okutiitiibya omuntu yenna alabika nti takolerera Buganda oba alubiriira ebibye kububwe naye ate nga yerimbise mukukolerera Buganda,
- Okuba omwesimbu eri benkulembera ne benkola nabo kibasobozese okumanyiranga ddala wa wetuba tuyimiride kunsonga ez`enjawulo.
- Obutawagira oba okwekobaana mungeri yonna n`omuntu akotogera oba akozesebwa okukotogera Buganda, naddala mubugenderevu.
(Ku bigendererwa by`alipoota )
Ssabasajja, newakubadde nti nze safuna mukisa kuwebwa alipoota nganyingira mu office nga Katikkiro, mpulidde nga nteekwa okuwandiika alipoota olw`ensonga enkulu nyingi nga mwemuli nezino wamanga;
1. Ebintu ebikulu bisaanye biwandiikibwenga bireme kwerabirwa era bisobozese n`abalibaawo oluvanyuma okubimanya obulungi nga tebabiwulira mu ngero.
2. Aba akuwadde obuvunanyizibwa kigwanidde awebwe alipoota kimusobozese okumanya obulungi byoba okoze nobimaliriza, byotandiseeko nobikomya mu kubo, ebigaanye n`ensonga ebiganyisiza, awamu nebyobadde tonatandikako naye nga bibade mu nteekateeka.
3. Mubukulembeze tujja netugenda naye ate nga bingi byetuba tukolako biba bikyetaaga okutwaala mu maaso, n`olwekyo kiyamba nnyo oyo aba akuddidde mu bigere okumanya wooba okomye asobole okufuna watandikira obulungi.
4. Okuziimba tekukoma (The road to the future is always under construction), n`olwekyo obuwandiike kunsonga ezenjawulo kikulu nnyo mukuzimba Buganda oba ensi n`ebitongole ebirala.
5. Ebintu ebitali mu buwandiike byangu okubuzabuzibwa.
Bwentyo, Ssabasajja, mpandiise alipoota eno, nsobole okumanyisa, mu butongole, ebintu byetukoze mu banga lyembade Katikkiro, ebitandikiddwako naye nga tebinaggwa, ebisigadde mu nteekateeka nebyendabye nga birina okukolwako mu kuzimba Obwakabaka bwa Buganda.
Bwe wali oggulawo Olutuula lw’Olukiiko lwa Buganda olw’Omulundi ogwe 14 nga 30 Gatonnya 2006, ate lwe lwasookera ddala mu bukulembeze bwange nga Katikkiro wa Buganda, wagamba nti “Buganda Yali mu Masaŋŋanzira” Mu bufunze, okwogerakwo eri Obuganda kwali bwe kuti; “Buganda eri mu masaŋŋanzira. Okuva mu 1900, tubadde twagala kuteesa ne tukkanya ne Bannaffe ne tubeera nabo. Naye oluusi enkyukakyuka zituleetera okusika omuguwa. Ekyukakyuka tezirina kutuggyako bya buwangwa na nnono zaffe nga zigezaako okubitta. Ennono zibadde musingi gwa nkulakulana. Tusaba Katikkiro okukuuma ennono n’okuwuliriza amaloboozi g’abantu baffe abali mu nyiike. Ku By’obulamu n’Embeera era n’Enkulakulana mu Bantu bo mu Buganda wagamba bw’oti “Buganda eyagala abantu baayo, balye, bambale era basule bulungi n’okusomesa abaana. Tetwagala muvubuka atamanyi kusoma na kuwandiika. Twagala tubateerewo amatendekero g’ebyemikono.” Ku nsonga z’obutonde bw’ensi , Beene walaga okutya nti Buganda yali eyolekedde obwavu n’okufuuka e Ddungu. Wasaba abakulembeze okuzzaawo Buganda etonyamu enkuba nga bakubiriza abantu ng’abantu bafunirwa kye baggyamu ensimbi.
Mu kutegeera kwange Ssabasajja, nakitwala nti guno gwe mugugu gwe wali ontisse okulaba nti Obuganda mbuggya mu “masaŋŋanzira” kubanga nzijukira bulungi nti nga 21 Gatonnya 2006, bwe wali onkwasa Ddamula, waŋŋamba bwoti nti “….Owange Muliika, nkukwasa Ddamula ono nga nkwawulira ku buyinza bwange ogende onfugireko Obuganda, …Anaakujemeranga anaabanga ajeemedde nze..” N’olwekyo nalina obwesige nti Baminisita abaali bampereddwa, baali bagenda kunnyamba mu buli ngeri yonna esoboka, okulaba nti Buganda eggyibwa mu “masaŋŋanzira” mwe nagisaanga
Mu kunonyereza kwange ku bizibu bya Buganda mw’etubidde, nkizudde nti ebizibu byetoolorera ku nsonga z’ebyobufuzi. Buganda we yabeerera Obulungi mu by’enfuna, yali efugirwa ku Musingi gwa FEDERO. N’olwekyo kyali kyetaagisa okusooka okumala okugonjoola ensonga ezikwata ku FEDERO, kubanga mwe muli ensonga z’ettaka. Ssabasajja, teri kiyinza kukolebwa ne kitereera ng’ensonga z’ettaka tezimaze kutereezebwa kubanga ebyobugagga byesigamye ku ttaka.
Okugeza, eby’obulimi, obulunzi, obuvubi okusima eby’obugagga eby’omu ttaka ne kalonda yenna akwata ku by’enfuna, ettaka kye kisumuluzo kyabyo byonna.
Okusinziira ku katabo akayitibwa; “BUGANDA THE FEDERAL STATE” akawandiikibwa Mw. Apolo NSIBAMBI (ono nno Kati y’e Prime Minister wa Uganda) nga mu kiseera ekyo yali akyasoma bya nfuna mu Makerere University College ne munne Henry KYEYUNE eyali Education Officer mu Gavumenti ya Ssabasajja Kabaka era ne kafulumizibwa mu mwaka gwa 1962; yalaga nti enkola ey’okuteekawo obwa nannyini ku ttaka, kyayamba nnyo Buganda okusinga ebitundu ebirala ebya Uganda. Mu mwaka ogwo ogwa 1962, Buganda yafuna obukadde bwa Paunda za Bungereza (UK. Sterl. ₤) 12.7M. Song’ate Busoga n’ebitundu eby’obuvanjuba, baali baakubiri, nga bbo baafuna obukadde (UK. Sterl. ₤) 10.57M. Ensimbi zino ezisinga obungi zaava mu bya bulimi oba n’ebintu Ebirala ebikwatagana obutereevu ne ttaka.
Eky’okuyiga ekiri mu kino kiri nti Buganda okusobola okwekulakulanya mu by’enfuna, olutalo olusooka lubadde lwa kutereeza nsonga z’ettaka erya Kabaka n’erya Buganda Land Board. N’olwekyo, Ssabasajja mbadde mu Lutalo olw’okulwana nsobole okufuna ebyapa bya Mmengo bingi, ng’omwo mwemuli nga bino ebyokulabirako;
(i) Ebyapa by’emyalo: ogwe Ssenyi, Katosi ne Kiyindi mu Kyaggwe
(ii) Ekyapa ky’Embuga ya Pokino e Masaka mu Buddu ne
(iii) Ebyapa Ebirala 150 ebiwerako mayiro (sq) z’ettaka 100 e Kyaggwe
Naye nno Ssabasajja olutalo luno 0lw’okununula ettaka lya Buganda lunviiriddemu obulabe bungi nnyo olw’abantu abali mu kunyaga ettaka okujjanga gy’oli entakera ne banjogerako ebigambo ebinkyayisizza. Naye nze nenemera ku kyembaddeko ku lw’obulungi bwa Buganda. Okutuusa ku ssaawa yange esembyeyo nga Katikkiro wa Buganda sikwabulidde wadde okutiririra ekiseera ekyo kyonna. Olutalo lw’ettaka mu Buganda lukyali lunene ddala kubanga kati waliwo olukwe olwakoleddwa akakiiko aka National Land policy olw’okunyaga ettaka lya Buganda nga baggyawo ettaka lya Mailo-Land.
Mbadde nesibye nnyo ku kigambo ky’ettaka olw’ensonga zino wammanga zenzudde nti nkulu nnyo eri Obuganda;
(i) Ettaka lye likuuma Obwakabaka bwa Buganda kubanga Kabaka ye Ssabataka, ate Abataka be balina ettaka. N’olwekyo awatali ttaka tewaba Bwakabaka bwa Buganda.
(ii) Okukugira Abaganda obuteetundako ttaka baleme okufuuka emmomboze gye bujja.
(iii) Okukuuma obutonde bw’ensi ng’abantu bakubirizibwa obutatema bibira ate n’okusimba emiti olw’okutangira eddungu
(iv) Okukuuma ensi yaffe Buganda nga bajjajjaffe bwe baagikuuma naffe ne tusobola okugisanga nga nsi nnungi
N’Olwekyo, alipoota eno ebigendererwa byayo biri mwenda era bye bino:
(1) Okulongoosa eby’obukulembeze bwa Buganda ng’Abaganda balwanirira FEDERO
(2) Okulwanirira ettaka lya Kabaka n’erya Buganda lireme okubbibwa
(3) Okutandikawo emirimu egiyingiza ensimbi mu Bwakabaka bwa Buganda
(4) Okulaga bye nsobodde okutuukiriza mu bbanga lino ery’Emyezi e kkumi n’essatu gye maze nga nkola nga Katikkiro wa Buganda.
(5) Okulaga ebinnemye okutuukiriza n’ensonga ezinnemesezza
(6) Okuteekawo enkola ennyanjulukufu ey’okulondoola ennyingiza n’enkozesa ya sente mu Bwakabaka bwa Buganda ngoggyeeko Enkuluze ya Kabaka
(7) Okulaga amakubo Buganda ge yandikutte okusobola okubeerawo
(8) Okutandikawo enkola eya Bakattikiro ba Buganda okukolanga alipoota eneeyambanga abanaabanga baddidde mu bigere okusobola okufuna empangi kwe banaatandikiranga. Nze bwenali ntandika omulimu guno, Ssabasajja, saafuna alipoota kuva eri munnange gwenaddira mu bigere. Enkola ng’eno ejja kusobozesaanga azze mu bigere by’avuddewo okufuna empangi kw’anaatandikiranga emirimu gye. Naye mbadde ntambulira ku mulamwa ggwa Ssabasajja gwe waleeta ng’oggulawo Olukiiko lwa Buganda “masaŋŋanzira.” N’olwekyo nga nsinziira ku mulamwa ogwo, mbadde ntema empenda eziggya Buganda mu “masaŋŋanzira”.
(9) Okuteekawo ekiwandiiko ekitongole mu Bwakabaka bwa Buganda, abakola emirimu gy’okunoonyereza kyebanaasobola okujjuliza mu kunoonyereza kwabwe ku bbanga lye mbadde nga mpeereza nga Katikkiro wa nnyaffe Buganda.
Kansooke Okwebaza
Ssabasajja, nga ssineeyongerayo mu maaso kimu ku kimu mw’ebyo byensengese waggulu, kansooke okukwebaza olw’okusiima n’onnonda okubeera Kamalabyonna wa Buganda era Kabaka ow’Ebweru nga bwekimannyiddwa Obulungi okuva edda n’edda mu nnono za Buganda. Neeyanzizza nnyo neeyanzege. Kino mu Bulamu bwange kibadde kintu kya ttendo nnyo. Okubeera ng’omusaale wa Ssabasajja Kabaka Bbafe Ow’Okuntikko mu Buganda. Mu nteekateeka z’enfuga yaffe mu Nsi yaffe Buganda tewali nate kitiibwa kirala kiri waggulu w’ekyo okuggyako ekifo kyo kyokka ggwe Bbaffe Ssabasajja Kabaka wa Buganda.
Obweyamo Bwange – Enteekateeka Yange mu Biimpimpi
Gusinze Ssabasajja,
Bwe wamala okunkwasa Ddamula wa Buganda, neeyama okutuukiriza ebintu bino wammanga mu Lukiiko Olwatuula nga ennaku z’Omwezi 30 Gantonnya 2006;
(a) Ekisooka, neeyama okubeera omuweerezaawo eri Obuganda ow’Amazima era ajja okwongera okukuweesa ekitiibwa nga nyweza Obwakabaka bwa Buganda ku mulembe Omutebi guno.
(b) Nategeeza mu maaso g’abaaliwo nti; ekizibu ekisiinga obukulu mu Buganda kwekumalawo obutategeeragana wakati wa Gavumenti ya Wakati (Central Gavumenti) n’Obwakabaka bwa Buganda ku nfuga ya Federo Obuganda gyebwettanira era gyebwasaba eddizibwe mu Ssemateeka wa Uganda.
(c) Nga kino Kituukirizibwa olwo ekizibu ekisiinga okuluma abantu ba Buganda eky’okwemalako Obwavu era ne wenviiridde ku bwa Kamalabyonna bwa Buganda obukyali obulungi ennyo eri abantu baffe bonna mu bitundu bya Buganda
(d) Okuleetawo enfuga ennuŋŋamu mu Buganda nga nsookera ku okugonjoola era n’okutereeza ebizibu ebiri ku Kitebe ky’obufuzi bwaffe ekikulu wano mu Bulange e Mmengo. Ng’ekyo ate kye kijja okuyamba okutereeza obufuzi bwaffe ku mitendero gyonna egy’enfuga y’Obwakabaka bwa Buganda nga bwe bulambikiddwa obulungi mu nnono zaffe Buganda okubisaamu entandikwa (organization structure)
(e) Okutema empenda Buganda mweyinza okuyita okutumbula eby’enfuna yaayo nga tusookera ku kutunuulira ebyo byetulina n’engeri gyebiyiinza okulongoosebwamu bisobole okusikiriza abeesobola mu by’ensinbi abali wano mu Uganda naabo abali ebweru okuteekamu ensimbi ez’entandikwa (to induce initial local and foreign investment drive)
(f) Okwongera okunyweeza enkolagana ennungi eyaliwo era n’okugyongeramu amaanyi wakati wa Buganda n’ebitundu bya Uganda ebirala byonna; ebyo ebirimu abafuzi ab’ensikirano ne gyebatali
(g) Okuzza Obwakabaka eri abantu ba Buganda nga baddamu okweyunira ebirungi ebitegekebwa ku musingi gwa Bulungibwansi okuviira ddala ku Kyalo, Muluka, Ggombolola Okutuuka ku Ssaza.
(h) Okwongera amaanyi mu kawefube w’okukulaakulanya emiti emito egya Buganda. Kino nga kitegeeza okwongera amaanyi mu byenjigiriza mu Bwakabaka bwa Buganda. Kino nga kitwaliramu n’okukulaakulannya amatendekero g’Ebyemikono wamu ne Ssettendekero (Muteesa I –Royal University of Technology).
Ssabasajja ebyo by’ebimu ku bintu nze wamu ne bannange byetubaddeko ng’entandikwa mu mulimu guno ow’Ekitiibwa gwe wantikka. Nalaba nga bino byali era bikyali bikulu nnyo. Ssiima nkutegeeze ebidadde mu bbanga lino eriyise ery’emyezi ekkumi n’essatu gyembadde Katikkiro wa Buganda
(i) Byenasaanga e Mmengo mu Bulange wamu ne mu Bwakabaka bwa Buganda bwonna okutwalira awamu
(ii) Byensobodde okutuukako(okukola ne mmaliriza)
(iii) Ebitasobose n’ensonga lwaki tebigenze bulungi ne
(iv) Bye mbadde nteekateeka okukola wentuuse ku buli kimu mu bbanga
(v) Endowooza yange ku byendabye mu myezi ekkumi n’essatu gyembadde Katikkiro wo naddala ebizibu ne ddagala lyabyo
Ekigendererwa ky’Ekiwandiiko Kino
Okuva edda n’edda mu mpisa zaffe ez’Abaganda kiba kisaanidde okuzzayo obuvunanyizibwa nga buno, eri omuntu oyo eyabukuwa ng’ekiseera kituuse abw’eddize oba okubuwa omulala, abadde n’obuvunanyizibwa ng’obwo ateekeddwa Okuwoza Olutabaalo. Ssabasajja; nange ka ndukuviire ku ntono.
Kino mu nfuga ya Buganda kibeera kiyamba okwongera okumanyisa abaliddawo ebyafaayo mu kiseera ky’Obwa Katikkiro bwa Daniel Muliika ku Mulembe Omutebi II wakati wa Ntenvu 2006 ne Mukutulansanja 2007 (historical landmark).
Mu ngeri y’emu kijja kuwa bannaffe bonna abaagala okumanya ebifa mu bufuzi bwaffe wano e Mmengo okufuna eby’okulabirako naddala abo abali mu Buganda wamu ne Bannansi bannaffe bonna abali ebweru wa Buganda ne Uganda, Abasinga bemanyi nti baagala nnyo okukwatira awamu naffe abali mu nsi yattu mu kuvvuunuka ebizibu byonna
byetulimu ebifa ku nkulaakulana yaffe (informative documentation of the state of affairs in Buganda during my period as the Katikkiro of Buganda).
Ate, kiba kigasa mu kuwa addawo endowooza anatandikira wa? Atandikira ku kiki? Anaatandiika atya? Anaatandika n’ani? (way forward). Ekirungi, mu Bwakabaka bwa Buganda enkyukakyuka nga zino kubanga zigwawo mu mbeera ya mirembe (peaceful transformation of responsibilities/leadership) era kyetwalyagalizza ne Uganda yonna ekkirize okuteeka mu nkola kubanga kiyamba addawo okwenyweza obulungi mu milimo nga bwaba yetegese okuluŋŋamya emirimu gye.
Mu ngeri y’emu njagadde ekiwandiiko kino kibe nga kiwa ekifaannyi, nze kyenzudde nga kye kituufu eky’embeera Buganda mweri mu kiseera kino mu by’obufuzi, eby’enfuna wamu n’embeera y’obulamu bw’Abantu okutwalira awamu (state of political, social and economic affairs in Buganda and to a large extent in the entire Uganda Nation as whole)
Bye Nnasanga e Mmengo-Bulange
Mu bimu ku bintu ebyali byeraliikiriza ennyo byennasanga e Mmengo mu Bulange bye bino;
(a) Tewaali ntegeka nnuŋŋamu na mateeka matuufu gafuga enzirukanya ya mirimu wadde budde ki abakozi bwebalina okutuukirako era n’okunnyukirako ku mirimu gyabwe kubanga nabuli gunogujwa tewali Kitongole kivunaanyizibwa ku mbeera y’Abakozi (personnel and welfare Department). Kino nno kyaneewunyisa nnyo nga nze eyali amaze emyaka egiwerako nga ndi mukulembeze mu bibiina ebifuga enteekateeka n’obulungi bw’Abakozi (trade unions)
(b) Tewaali ntegeka yonna erambika milimu gya buli kitongole (Ministry)
(c) Tewaali ntegeka yonna eraga bulungi makubo gayitibwamu kufuna nsimbi wadde okulaga obulungi ensaasaanya y’ensimbi ezo eziba ziyingidde mu ggwanika e Mmengo
(d) Ekitongole ekikulu ennyo ekifuga ettaka Buganda lyeyaddizibwa ekya Buganda Land Board (BLB) tekyalina nkola nnuŋŋamu era ngeri gyekikolamu emirimu gyakyo wadde okubeera n’ekifo ekisaana wekikuumira ebintu ebifa ku ttaka lino nga bwekyali edda era bwekiteekeddwa okubeera mu nsi yonna. Anti ebikwata ku ttaka byo kwe byetoloolera
(e) Tewaali Ntegeka yonna erambika bulungi nkola ki egobererwa okutemera Buganda amakubo mwesobolera okuyitira okufuna emikutu egivaamu ensimbi era mweyinza okuyita okutuuka kw’abo abagaba obuyambi mu bitongole ebitali bimu mu Uganda ne mu nsi endala
(f) Tewaali ngeri nnuŋŋamu Baminisita gyebayiinza kutuukirimu Ssabasajja Kabaka awamu era n’okukubaganyiza awamu ebirowoozo ku nsonga za Buganda. Kino nno kyaleetawo eŋŋambo okuyitiŋana nga abo abalina omukisa okutuukirira Kabaka bakonjera bannabwe.
(g) Tewali nteekateeka ya mbalirira yansimbi bagyeti (budget) ye ggwanika nnuŋŋamu mu Bwakabaka bwa Buganda. Embalirira (budget) yeggwanika yakolebwanga nga n’amakubo agavaamu ssente gali mu nkukutu era nga gasigala gakyaama eri Katikkiro n’akakiiko akafuzi (cabinet) omulimu guno tekagwenyigiddmu
Amangu ddala nga nakatuuka e Mmengo natandikirawo okunoonyeza ebizibu bino eddagala era wenviirideyo ng’ebimu ku byo bigoonjoddwa ate ebitannaba kugojoolwa nga ebizibu ebibiremesezza nabyo byonna biri mu lwatu era bisobola okunoonyezebwa eddagala netuvvuunuka.
Byensobodde Okutuukako
Ssabasajja ssiima, mpite mw’ebyo bye nnenyumirizaamu ebituukiddwako e Mmengo.
(1) Enfuga ya Federo mu Buganda
Wewannondera okubeera Katikkiro ekyali ekikulu ennyo mu Buganda kyali nti, Ekigambo Federo kyaali kifutyankidwa nga Govumenti eya wakati n’abamu ku bakungu abali e Mmengo nga balimba abantu nti abali batagala Regional Tier baba balabye Kabaka mu kamwa.
Kati wenjogerera ne Gavumenti eya wakati ng’eyita mu Local Government Association bamala dda okukakasa nti Regional Tier mbi era nebagiyimiriza okuva Buganda lweyagigaana mbu ng’ate yali ekoleddwa lwa Buganda (soma Bukedde, Lwankubiri July 4, 2006 –olupapula)
Ssabasajja, wenviiridde e Mmengo nga Abaganda bonna basanyufu nti Abakulembeze baabwe e Mmengo bonna bogera olulimi lwe lumu ku nsonga z’enfuga ya Federo mu Bwakabaka bwa Buganda mu Uganda eya wamu. Kino kintu kikulu nnyo eri Obuganda era Ssebo kisaanye kitwalibwe mu maaso bwekityo. Nebwekiba kyetaagisa Buganda okulinda emyaka emirala amakumi abiri naye “ Bwekatarigirya Eribiika Amasumba” ne “Ssosolya Bwatafa Atuuka ku Lyengedde”. Abaganda bbo Federo gyebaasaba gyebagala yokka.
(2) Enteekateeka mu Kununula Ettaka lya Buganda
(a) Gavumenti yange okusooka yakiraba nti kirungi okuwandiisa abali ku ttaka ly’Obwakabaka wonna mu Buganda. Era nga enkola eno essana okuyigiriza buli alina ettaka mu Buganda ne bweriba lya Ssekinoomu. Kino kisobozese okumanya ani, musenze ku ttaka era n’okukugira abamala galigula oba galinyaga nga nnyinilyo tamanyi. Enkola eno eyamba Ssabasajja ne Gavumenti okussawo enkola ennuŋŋamu (policy) engeri y’okukulakulanya ettaka lye oba ery’Obwakabaka.
(b) Okutuukiriza kino, kyetwava tutongoza kampuni ya KK Property Management (KKL) okukola okwetegereza obusobozi bwayo n’oluvannyuma yasalawo okussawo enkola okukola ne walala mu Buganda. KKL ebadde yakamaliriza omulimu guno naye nga sinagwekkenenya omulimu guno. Kampuni eno yali emazze okuweebwa omulimu guno Gavumenti yo gyetwaddira mu bigere ey’Owekitiibwa Mulwanyamuli okugolola mu Buganda yonna. Enjawulo Gavumanti yange gyeyateekawo ng’etongoza Kampuni eno yali bweti;
(c) Twalagira KKL ssente zonna okuzisasulanga mu Ggwanika lya Buganda sso ssi kusalamu zigenda mu Offisi ya Katikkiro nga bwenakisaanga
(d) Era nalagira okuwandiika endagaano (contract) kubanga nga ssatu nga kizibu nnyo okumanya eri munkola entuufu.
Mu bbanga eritassuka myezi mukaaga nga offeesi yange ekolaganira wamu n’Ekitongole kya KKL; bino wammanga bye bimu ku byetusobodde okutuukako;
(3) Ebyapa Ebinunuddwa
Ssabasajja nabino bituukiddwako naye nga bweŋŋambye waggulu nja kufunira alipoota efa ku nsonga eno mu bujjuvu.
Ebyapa bino offeesi ya Katikkiro esobodde okubinunula:
(i) Eky’Omwalo gw’e Katosi Kyaggwe
(ii) Eky’Omwalo gw’e Ssenyi Kyaggwe
(iii) Eky’Omwalo gw’e Kiyindi Kyaggwe
(iv) Eky’Entebbe muBisiro
(v) Eky’e Munnyonyo Kyaddondo
(vi) Ekyapa ekisinga obunene ekiraga ensalo z’Obwakabaka bwa Buganda okuva e Nyenga mu Kyaggwe okutuukira ddala e Kakuuto kumpi n’Ensalo ya Buganda ne Tanganyika
(vii) Ebiziimbe bye yali Buganda Kingdom Technical College (ebadde) Uganda Technical College egeenda okufuuka Muteesa I Royal University of Technology (M1-RUT) mu Masaka Buddu nga Offeesi ya Katikkiro eyambibwako ekitongole kya Uganda Rehabilitation and Development Foundation (URDF) byakwasibwa Buganda nga 8 Gatonnya 2007
(viii) Abakungu mu Kibuga Masaka ne mu Disitulikiti yonna bamaze okukkiriza okutandiika okukola ku ky’okuddiza Buganda Ekyapa kya Ggombolola ya Mituba VI okwaziimbibwa Masaka Township (1924 -1965) okuli ebyalo – Bwala-Kitabaazi, Bukoyolo, Kassajjagirwa, Kigamba, Kijjabwemi, Kimaanya ne Kirumba okuli M1-RUT.
(ix) Ebyapa ebirala 150 bimaze okukyusibwa era bijja kufunika mu bbanga eritali lye wala. Ettaka lino lyonna lisobola okuweza Sukweya mailo 100 (approx. 100sq mls). Ssabasajja, osobola okubirondoola okutuusa ababikolako lwebalibikutusaako. Kubanga ababadde banwanyisa n’okunsimbira amakuuli nga nkola ku byapa ebyo okubikyusa bakyakwetolodde. Ebyapa ebyo bwebiggwa okufuluma n’ebikwasibwa kijja kubeera kizibu eri abo ababadde bakumpanya ettaka ly’Obwakabaka bwa Buganda.
Bbeene ng’osiimye on’ompa omukisa okukuwa olukalala okuli ebikwata ku byapa ebyo byonna kinnakimu mu bujjuvu.
(3) Okutumbula Eby’Enfuna ya Buganda
Obwakabaka bwa Buganda buggaga nnyo. Kubanga bulimu ebintu bingi nnyo ebisobola okukozesebwa abantu ba Buganda nebivaamu ensimbi ezibasobozesa okutumbula embeera zabwe. Ekikulu ekitanateekebwako esiira, kwe kuteekawo enteekateeka ezisobozesa abantu okwekolera obulungi emirimu gyabwe. Guno nno guteekeddwa kubeera mulimu gwa Gavumenti zabwe okubatemera empeenda ezibasobozesa okwongera ku maanyi gabwe. Wano ate wo tubadde tutemye empenda eziwerako mu kutuuka ku kino. Mu bingi byetukozeeko mu bbanga lino ery’emyezi ekumi n’essatu gyokka mwemuli bino wammanga;
(a) Ensimbi Eziva mu Ttaka Lya Kabaka: Bwetulimala okuwandiisa abantu bonna enkalala entuufu zitusobozesa okubanga tuyingiza (UShs 2.5 Billion) buli mweezi mu ggwanika lya Buganda
(b) Enkolagana Ennuŋŋamu n’Ebitongole By’Enkulakulana: Mu Ntegeka eno Offeesi ya Katikkiro ng’eyita mu Kitongole kya Buganda Development Agency (BDA) ekyatondebwawo mu mwaka gwa 2003, empenda eziwerako zikoleddwa. Enkola esooka ebadde ya kuddamu kutereza enkola ya BDA yennyini ebeere nambulukufu ddala. Kino kisobozese abanaasalawo okukolagana ne BDA okugitegeera obulungi. Ebiwandiiko ebiwerera ddala bina (4) ebikwata ku nkyukakyuka zino. Mu ngeri y’emu waliwo Enteekateeka mu Mirimu gy’Ebyenkulakulana (Project Appraisal Plans) eziri mu Buwandiike nga ezissuka mu Nsimbi z’Amerika Obukadde Bibiri Mwataano (US$ 250Million). (1) Eby’Obulimi; Muno mwo Tubadde tweteekateeka okusa enkola y’Okulimisa Tulakita empangise ng’ate tutemyewo amakubo agasobozesa abalimi okuworebwa ensimbi ez’okulimisa ebyuma bino n’okugula ensigo, ebigimusa oba n’eddagala ly’ebirime. (Agricultural Mechanizationl Through Rural Tractor Rural Hire Services With Facilitated Low Interest Credit Schemes for the acquisition of Service and Material Inputs).,
(2) Obuvubi n’Enkulakulanya y’Entambula ku Nyanja: Nga tutandikira ku Nyanja Nalubaale (Lake Victoria) nga mu kino mulimu n’okuddabiriza era n’okukuuma obutonde bw’Ensi yaffe (Buganda Fisheries Integrated Scheme).
(3) Eby’Ensitula (entambuza) y’Abantu n’abantu mu bibuga ne mu Byalo bya Buganda (Improvement of Urban and Rural Transportation of Passengers, Goods and Services) ne
(4) Eyo efa kukuuma Obutonde bwa Buganda nga tutandikira mu kuyonja ebibuga byaffe era nga tukola entegeka ennungi ey’Okuyoola Kasasiro nga Tumutwala mu Bitundu bye tubadde tumaze okuteekateeka alyoke akolebwemu amasanyalaze {Environment Protection through Modern Garbage (urban refuse) Assortment, Collection and Transportation to Recycling Plants for Transformation into Natural Energy Supply}. Abakugu bamala dda okukimanya wakati w’omwaka gwa 1998 n’ogwa 2001, nti ku buli Kilogulamu 100 (kg) ez’ebisasiro ebiri mu Kampala, Kilogulamu 90 (kg) zisobola okwokebwa ne zivaamu amaanyi agasobola okukozesebwa (thermal power) mu kukola amasannyalaze (electricity). Mu ntekateeka zino zonna tewali wetwali tutuuse netubuuzibwa wa gyetunajja ensimbi ez’okukola bino byonna mu Buganda. Wabula ekikulu kyebatusaba kwekusooka okulambulula enkola ya BDA ebeere nuŋŋamu bulungi nga abagala okukolagana naffe basobola okugiyisaamu ensimbi zetuba twetaaga ng’Entandikwa {Initial Local and/or Foreign Capital Incentives (inputs)}
Okutuuka ku bino byonna Offeesi ya Katikkiro ne BDA zasooka kuteekateeka kiwandiiko ekyatumibwa BDA Concept Paper on Investment. Kino kyali kisaale mu kukakasa bannaffe betwasaanga mu Bungereza lwetwakyalayo nti wamma Buganda neetegefu bulungi okuteeka enkola yayo ku mutindo gw’Ensi yonna. Twebaza bannaffe aba Overseas Promotions and Marketing (OPM) Consulting abe Lauscha mu Budaaki (Germany) olw’Emirimu gyebabadde batukoledde mu Nteekateeka zino eza BDA. Era okwo kwoteeka n’okukola ku Nteekateeka ez’Ebiwandiiko ebyo byonna.
Bannaffe bangi abali mu mawanga agatali gamu nga bali mu bibiina byabwe byebaatondawo ng’Abaganda era ne Bannaabwe abalala beetegefu okutweyungako mu kawefube ono. Kyebetaaga kwe kumanya nti eno ewaffe buli kimu kyebakola kirambulukufu bulungi. Ate nga obwo bwe bukyali obunafu bwaffe obusiinga obukulu wano ewaffe e Mmengo.
Okusitula Eby’Obuwangwa Bwaffe: Ekintu ekikulu ennyo kyembadde ntandise okussaako essira kwe kutandikawo enkola enesobozesa ebifo byaffe ebikulu eby’Obuwangwa bwa Buganda okuyoyotebwa era ne bituuka ku mutindo ogubisobozesa okubeera eby’okulabirako era n’okuyiga eri abaana baffe ab’ensangi zino. Ate mu ngeri y’emu nebisobola okusikiriza abalambuzi abanaleeta ku nsimbi ez’okubirabirira era n’okwongera okubikulaakulanya. Buganda y’emu ku ensi entono ddala ezikyasigazizza Obwakabaka obw’ensikirano obussusa mu myaka olwenda (900) kasooka Jjajjaffe Ssekabaka Kintu asiimba amakanda mu Buganda. Olwo nno bw’ogattako emyaka emirala egya Bajjajjaffe abasooka olaba nti Buganda ate nkulu nnyo. Lwaki bino tebisobola kussibwako ssira? Tewali nsonga ndala yonna okuggyako obulagajjavu n’obulyake obukyali wano ewaffe e Mmengo.
Tubadde mu ntegeka ey’okukuŋŋanya ebyo byonna ebifa ku bifo bino nga tutandikira ku Masiro ge Kasubi Nabulagala. Mu ngeri y’emu era okunoonyereza ku mbeera Amasiro amalala gye galimu nayo ebadde egenda mu maaso. Wabula wabaddewo bingi ebibadde bisasamaza naddala ebifa ku ttaka ly’Amasiro agatali gamu. Erimu lirabika nga lyatundibwa abamu ku bakungu abali mu Buganda Land Board. Kino mbadde nja kukikwanjulira mu bbanga eritali lyewala. Era bw’olimpa omukisa oggwo ndikutuusaako byetubadde twakazuulako ku bifa ku bubbi buno.
Ettaka lino lyonna n’eby’Obuwangwa ebiriko bwe byalimaze okukuŋŋanyizibwa ne tulyoka tuwa embalirira entuufu ey’ebyetaagisa okukola omulimu guno.
Wano nsaba nkutuuseeko amawulire amaluungi agafa ku Lubiri Lwa Ssabasajja Kabaka olwe Nkoni mu Ggombolola ya Bukoto mu Ssaza lyo erye Buddu. Bannabuddu ab’eggattira mu kibiina kya CBS-Fans Club babadde bayooyota Olubiri lwo luno.Era bampiita ne nambula omulimu guno ku Lwokusooka nga 12 Mukutulansanja 2007. Ssiima nkwanjulire nti okulambula kuno okwantuusa ne Ku biziimbe ebigenda okubeeramu e Ssetendekero Muteesa I Royal University of Technology (MI-RUT), kwandaga nti Bannabuddu mu mirimu gino egy’okuyoyota ebifo by’Obwakabaka bwa Buganda ate bbo ndowooza bakyatusoolobyeko era tulina okubayigirako. Mu Lubiri e Nkoni nayo waliyo ebikyetaagisa okutunulamu bingi ddala. Ebikola n’ebikozesebwa bingi Banna-CBS-Fans Club tenanabifuna. Kyetaagisa okubakwatirako bongere okunyweza omulimu guno ogw’ettendo. Wabula omulimu gwebaakakolako guzzamu amaanyi.
Ku Ttendekero twebaza bannaffe aba URDF n’Akakiiko akekiseera akakoze ennyo okuyoyota MI-RUT mu buzibu obwenkanidde awo. Eby’etaago bya bano ebiri mu bwangu, Ssabasajja, mbikuteredde mu Katabo kano kentadde ku Kiwandiiko kino wammanga.
Eby’Enjigiriza, Emirimu n’Abavubuka: Ku Lunaku lw’Ameefuga ga Uganda ku Lwokubiri nga 9 Mulukusabitungotungo 1962 (Tuesday 9th October 1962) Buganda kye kitundu kya Uganda ekyali kisiingamu abantu abali babanguddwaako mu masomero agatali gamu. Kino bwekyali ng’ottwaliddemu n’ensi z’Obuvanjuba bwa Afrika zonna (all East African Countries of the time, namely; Kenya, Tanzania and Uganda). Mu kiseera kino Buganda ndowooza kye kitundu ekisiingamu abaana abatasobola kugenda mu masomero. Kino kivudde ku bwavu obwaleteebwa enfuga embi n’entalo ezaataagula Buganda era nga nazo zaava ku nfuga mbi.
Bino Okubyogerako obwogezi kyokka tekisobola kuyamba Buganda. Tubadde n’entegeka okwongera amaanyi mu masomero gaffe agali mu ntegeka y’Obwakabaka bwa Buganda. Okunoonyereza ennyo era n’Okufuna ebituufu ebifa ku nzirukanya yaago. Omutindo n’amakubo amatuufu ag’okwongera amaanyi mu Bantu ba Buganda okujjumbira Omulanga gwa Ssabasajja Kabaka okuddukirira abaana abateesobola mu Buganda. Kino nga kiva mu kussaawo enkola ennambulukufu mu kugaba obuyambi buno erimu okwetabamu abakulembeze okuviira ddala ku Mutongole ku Kyalo okutuukira ddala ku Ssaza. Ekyo kiyambe okufuna ebituufu ebifa ku mbeera z’abo abateesobola era n’engeri gyebaliyambiddwaamu okuva mu mbeera ezo basobole okuweerera abaana baabwe (Family Status Data Bank). Buganda yo esigale kw’abo bokka abateesobolerako ddaala.
Mu nteekateka eno, tusobodde okukola entegeka ezisooka okusobozesa Ssetendekero wa Muteesa I-Royal University of Technology okutandika mu bwangu.
Mu nteekateeka ennuŋŋamu ezifa ku kutumbula eby’enjigiriza, twasokera ku kutereeza nyingiza na nfulumya ya masomero aga Gavumenti ya Buganda. Kino kibadde kisookedde mu ssomero lya Kabaka erya Lubiri Secondary School. Twalondesa akakiiko akafuzi akapya, era enkola nekyuuka. Mu Konoonyereza kuno kyawaliriza ne yali Omukulu w’esomero eryo okulekulira yekka. Mu Kissera ekitali kya wala, Lubiri S S esobdde n’okuba nga essasula ebisale eby’obusuulu bwa Ssabasajja Kabaka. Kino kibadde kirudde okubeerawo.
Amangu ddala nga ntuuse e Mmengo nakolagana ne Minisitule y’Ebyenteekateeka mu by’Enfuna (Planning and economic Development) ne tuteekewo enkola ennambulukufu eneesobozesa Gavumenti ya Buganda okumanya ebifa ku baana baffe abaakamaliriza n’abo bonna abamala edda okutendekebwa nga tebanafuna mirimu (Buganda Youth Data Bank on Skills and Employment). Kino kyali kyangu kubanga Baminisita bombi mu Minisitule eno Ow’ekitiibwa Mohamood E.Z. Thobani n’Owekitiibwa Rajani Taylor bava mu Bannamakolero. Ssiima nkutegeeze nga nange bwemmaze ebiseera ebingi mu bibiina eby’okulwanirira eddembe ly’Abakozi twasobola bulungi okukwatagana ku nsonga eno. Twaggulawo Job-Center mu Kiziimbe Ow’Ekitiibwa Mohamood Thobani kyeyatwaziika ne tukikwasa Minisitule y’Abavubuka. Mu Kusooka kino kyajjumbirwa bulungi. Wabula ate Obulyake obwawulikikira mu Kitongole ky’Abavubuka wano e Mmengo bwamalamu abaana baffe amaanyi. Nsuubira nga wategekeddwawo enkola ennungi era n’okugolola ensobi ezalabikawo ekintu kino kijja kutuyamba okumannya ebifa ku ba Musaayimuto baffe. Awo nno tubateeketeekere bulungi nga tumanyi bulungi ebibafaako. Eno y’Entegeka esobola okuyamba mu nkulakulana naddala nga twetaaga okumanya obutuufu ku bifa ku baawereza (abakozi) mu Buganda (skills, capacity quality and improvement). Eyo ebadde ntegeka egenderera okumanya, okukozesa n’okutumbula obuyigirize n’ebitone ebiri mu ba Musayimuto baffe.
Mu ntegegeka eno mwalimu okunoonyeza abaana baffe emirimu mu Uganda n’ebweru nga tusinziira ku bifa ku buyigirize bwabwe era n’ebitone byabwe. Omuvubuka yenna ng’amaze okufuna omilumu ng’ayita mu Job Center, yali ateekeddwa okuwa obweyamo nti alisasula wakati w’ebitundu 10 ne 30% okuva ku musala gwe okumala ebbanga lya myezi esatu. Ate nga wategekeddwawo entegeka y’omuntu yenna aba akizudde nti kituufu okusasula omugabo mu Ntegeka eyali egeenda okubeera mu Job Center eya Unemployement Support/Benefits ez’abo abalyenyigidde mu nkola eno ey’okussawo ensako. Eno yeyalisobozeseza abavubuka baffe ababa bavudde ku mirimu olw’embeera eteebereka okuyambibwa mu biseera byebaba banoonya emirimu. Engeri nga eya Unemployment Support Service ng’eyita mu nteegeka y’emu. Akwata empola atuuka wala. Eno yalibadde ntandikwa ntuufu mu kiseera kino ekizibu mu kufunira abaana baffe abamaze okutendekebwa emirimu.
Obutale bwa Gavumenti ya Buganda nabwo tubadde tubukoledde entegeka ennuŋŋamu. Wenafuukira Katikkiro, nasaanga abasuubuzi mu butale Bwaffe bwonna tebukyasasula mpooza. Kino kyali kiragiro ekyali kivudde awa Pulezidenti wa Uganda. Twasalawo tuyingire mu ntesegannya ne Gavumenti ya Wakati. Era netukkaanya bulungi. Wempandiikira bino nga abantu baffe bonna abasuubulira mu butale Bwaffe bawa bulungi empooza. Ekyo kyafuuka kya kulabirabo eri Obutale bwonna. Kati n’obwa Gavumenti ya wakati nabwo buwooza.
(a) Okuza Obwakabaka eri abantu: Ssiima Nkwanjulire engeri enkola yaffe
bwebadde ezzizayo Obwakabaka bwo ku buli mutendero gwonna gy’ebulina obwagaazi mu Buganda. Kino kintu kikulu nnyo. Abantu bo balina ennyonta nnyingi okulaba nga ebintu ebikolebwa Obwakabaka bwa Buganda biviira ddala ku musingi ogwa wansi ddala. Enkolagana gyetulabye naddala mu nteekateeka z’okusimbira Regional Tier Ekkuli ziraga lwatu abantu ba Buganda engeri gyebagalamu okwetaba mu buli kintu ekikulemberwa obufuzi bwa Ssabasajja Kabaka. Kubanga guno gwokka gwe muwatwa ogubadde gukyasigaddewo mu Buganda ogulimu esuubi ate ogubaggata bonna awatali kusosola mu zikiriza mju ddiini, bibiina bya bufuzi oba mawanga agatali gamu.
Mu mbeera eno Buganda mweri kati kyetaagisa abantu ba Buganda buli kaseera bamanye Buganda Weyimiridde ku nsonga zonna ezibakwatatako. Naddala ez’ekwasa ku nkulakulana zabwe. Kino kijja kubeera kyangu ssinga empisa ey’okulowooza nti abantu amannyiddwa era abasobola okutuuka mu Bulange be bokka ababeera abawereza ba Ssabasajja Kabaka abatuufu. Mu kutuukiriza kino mbadde netoolorera ku kusa amanyi mu nkola y’ebibiina eby’Obweggasi mu mu bitundu ebitali bimu mu Buganda. Bino birina kubeera ebyo byokka ebirina ababikulembera nga basangibwa era bakolera mu bituundu ebyo ebibiina mwebiri. Ssi bino eby’omu Nsawo (Briefcase Cooperative Societies). Mu nfuga eno ekyali ey’Ekippooli (oba eya Katogo) bino bijja kuyamba okukuunga abantu bo mu kwenyigira mu nkulaakulana za Buluungibwansi ezitali zimu.
Ku kino, bonna bennatuulirira bakusaba ossiime ebiseera byo ebisiinga obimalirenga mu kutalaaga ebitundu bya Bugada ebitali bimu. Ssi ku mikolo giriko abo bokka bannekedde mu makaanzu wabula n’okugezaako okubakyalira nga bali mu mbeera yabwe eyabulijjo. Enkola eno yayamba nnyo kitaffe Ssekabaka Muteesa II oluvannyuma lw’emirerembe egyaliwo wakati wa 1945 ne 1949. Kino kyali kivudde ku Kabaka Kubeera mw’abo bokka ba W’OLIGWA WENDIGWA n’atatuukiriranga abo abasinga obungi ba ALIMALA KUSAANYAWO NZE NE GALYOKA GATUUKA KU GGWE SSABASAJJA. Ssabasajja abantu bo abasinga obungi bakulindiridde okubagwako obugwi nga bali ku mirimu gyabwe olabe n’ebizibu byabwe. Ssiima, weyambulule ku Kakoligo ka akabondo ka BA - WOLIGWA WENDIGWA.
Emirundi emitono nange nga Katikkiro wa Buganda gyensobodde okukola kino nkizudde era ne njiga ebintu bingi nnyo. Bino byonna kyalibadde kizibu okubifuna ng’ebirowoozo by’abantu bo mu Buganda nga ndi ku mikolo egiriko ssava nga nnekedde mu kaanzu yange. Enkola eno ajja kwongera nnyo amaanyi n’esuubi mu Bantu bo mu Buganda.
Mu ngeri y’emu Ssiima nkusabe nti buli lw’obanga okyaddeko ebweru wa Buganda ssissinkana abantu bo abali ebweru wa Buganda muwayeemu. Kino baakinsaba nnyo lwenakyalako e Bungereza mu Mutunda wa 2006. Kizzaamu nnyo amaanyi. Abaatusooka Baalugera nti; Ne Ggwozzadde Akkubira Eŋŋoma n’Ozina.
Ndowooza Obadde okiraba nga buli w’oyita engeri abantu gyebajjumbiramu okukulabako baddemu amaanyi. Kale ate baagala nnyo owulirize ebigambo ebibavaamu bbo bennyini. Abamu mu ffe, abaami bo, abantu bo tebakyatulinamu bwesige. Anti byebawulira ebifa mu Bulange n’abo ababakiikirira mu Bulange bibawaawaaza amatu. Ssiima, okole bw’oti baleme kukusiiga nziro yabwe. Wetuukire abantu bo gyabali. Bajjajjaffe baalugera nti; Embuulire Tefa Yonna.
Mu kino mmanyi nti bangi abali mu Kabondo akatava mu Lubiri lwo e Bbanda tebajja kuwagira nkola. Anti ejja kukulaga endowwoza z’abantu ku Regional Tier bo gyebaagala okukakaatika ku Bantu ba Buganda.Okwo saako n’okukubuulira ebibi ebingi ebikolebwa ba WOLIGWA WENDIGWA ku Kabaka wabwe. Ssiima Nkujjukize embeera eyaliwo mu Buganda wakati wa 1945 ne 1949. Ssekabaka Muteesa II bweyagivvunuuka yafuuka mugaanzi nnyo eri Obuganda. Era Museenene wa 1953 agenda okutuuka bbaffe awalirizibwe okutwalibwa mu Buwaŋŋanguse mu Bungereza ng’Obuganda bwonna buli mabega we. Nalyoka atuuka ku Buwanguzi lwe yadda okuva mu Buwaŋŋanguse ku lunaku Lwokusatu nga 17 Mukulukusabitungotungo 1955 (Wednesday 17th October 1955).
(b) Enkolagana ne Banna-Uganda Abali mu Bitundu ebirala: Ssiima nkwanjulire kwanjulire essanyu lyenfunnye bwenkizudde nti Banna-Uganda Bannaffe bangi ebintu ebiri wano mu Buganda babigobererra nnyo. Wewawo okuviira ddala nga 24 Muzigo 1966, Gavumenti za Wakati (Central Governments) zonna ezibadde mu buyinza ekigendererwa kyazo ekikulu kibadde kya kusiiga Bantu ba Buganda nziro nga bayimiridde ku magulu gaabwe okusaba enfuga ya Federao. Engeri ebadde esinga okumatizaamu abamu ku Banna-Uganda bannaffe kwe kubaziba amaaso nti Buganda eyagala kuyisibwa mu ngeri ya njawulo okusinga ebitundu bya Uganda ebirala.
Okusobola okunogera kino eddagala kwe kuba nti amangu ddala nga nakafuuka Katikkiro wa Buganda, nasaba Bannaffe abalala bonna mu Uganda betwegatteko mu nteeseganya zonna zetulibeeramu ne Gavumenti ya Wakati. Buli kitundu nga kireeta endowooza yakyo ku nfuga (system of Governance) gye kyalyagadde abantu bakyo bafune. Kino kyayanirizibwa nnyo mu bitundu bya Uganda byonna, Era twagenda okukitunuulira nga bulijjo kabadde kakodyo ka Gavumenti ya Wakati okututeeka ffekka mu biseenge tuteese ate bwetumala okuteesa etusaleko ebigambo ebijweeteke. Mu nkola ng’eyaliwo mu Bungereza mu 1960 – 1962 ey’Okuteesa ku kwefuga kwa Uganda kisoboka bulungi banna-Uganda ffena okutuuka ku nzikirizigannya buli kitundi nga bwekyalyagadde kifugibwe mu Uganda eya wamu.
Buli gyempise era na buli Bantu abavudde mu bitundu bya Buganda abitali bimu abayiseeko mu Offesi yange e Mmengo kino bakiwagidde nnyo. Yogayoga; ggwe Ssebo Ssabasajja gyetuvudde kumpi ki? Anti okuviira ddala mu 1964 abafuzi ba Gavumenti za wakati Buganda babadde bagisalako era n’okugiwayira ebigambo ebikyamu ng’ebyo.
Nsaba, Osiime, mpe ekirowoozo kino nti engeri yokka Buganda gyerina okuteesaamu ku Federo nevaamu ebirungi ebya namaddala era eby’enkomeredde kwe kwegatta ne Banna-Uganda netutambuulira wamu.Era buli omu n’amanya ebigendererwa bya Buganda. Ggwe ani yali akirowooza nti mu Kubuuliriza kw’Akakiiko ka ODOKI, ebyali bigeenda okuvaamu byali bya kulaga nti ku buli Banna-Uganda 100, abantu abawerera ddala 65 baali bawagira nfuga ya Federo ebe ya Uganda yonna. Mu kiseera kino bw’oddamu okubuuliriza nga tewali buliimba obuliwo kati mu mirimu ng’egyo, ojja kwesaanga nti abawagira enfuga ya Federo ebe ya Uganda yonna bassukka ne mu Bantu 80 ku buli 100.
Kino kiraga mu lwatu ntui mu bukodyo bwa Gavumenti ya Wakati eriwo mu kiseera kino, tesobola kukkirizza kino kubeerawo mu mazima na bwenkannya. Anti kijja kwoleka nti Buganda enfuga ya Federo gyeyettanira yeyo n’abantu ba Uganda abalala abasiinga obungi gyebagala Uganda egoberere mu Nfuga yayo. Kizaamu amaanyi era wasaanawo Bweza bwokka!!
Ssiima nkusabe nti Buganda teyalisaanye kuva ku nkola eno gyettubadde tutandiseewo. Abantu abatava Bbanda era abaagala ennyo okusanyusa State House e Nakasero (Entebbe) okusiinga Buganda nga baddamu okuzza Regional Tier ku Mmeeza y’Enteeseganya tebaagala kuwuliriza biva mu Bitundu bya Uganda ku kintu kino. Bajja kukulimba nti abantu ba Uganda abalala tebaagala Federo. Kino Kikyamu era obukakafu ku kino kyempandiise ku nsonga eno bungi ddala.
Okuteeka kino mu nkola, Gavumenti yange ky’ebadde ekoze ku bya Federo:
(1) Regional Tier twagigoba era ne gavumenti eya wakati n’ekikiriza nti ddala yali mbi
(2) Ebbago lino limaze okuweebwako ababaka b’olukiiko bana, abataka abakulu b’obusolya n’gekigendererwa basobole okukisoma balyoke bakiteeseeko mu lukiiko
(3) Oluvannyuma lw’okugiteesako mu lukiiko, tubadde tuteeseko okusaasanya ekiwandiiko kino eri abaaami ab’emitendera gyonna mu Buganda, tusobole okufuna ebirowoozo ebitekebwa mu Ssemateka wa Buganda.
(4) Abantu ab’ebitundu Ebirala n’abo obuwagizi bwabwe ku Federo bugenze bweyongerako olkuvannyuma lw’okumanya ebirungi ebigirimu.
Okukuuma Obulungi Obutonde Bwa Buganda: Emu ku ngeri Gavument ya Wakati gyeyagala okumalawo ebirungi enfaafa mu Buganda kwe kwonoona obugagga bwerina mu Butonde bwayo. Enkola eno esiinze kwerimbika mu kyebayita okutuusa Uganda ku Mutindo (Modernazation). Ekyewunyisa ennyo kwe kuba ng’Abawagira ekikolwa ky’obutemu kino eri abantu abali mu Buganda ne Uganda yonna bogera ku kwanguya nkulaakulana. Kino kikyamu nnyo. Emirundi emitono gyentambuddeko mu mawanga agakulaakulana edda nsanze nti bano abatusinza amakorero, amayumba, enguudo, ebisaawe by’Ennyonyi, Ebisaawe ebirungi ennyo eby’Emizannyo ate era bebatusinga n’okubeera n’ebibira ebingi ennyo. Tunuulira ku nsi nga Budaaki (Germany), Bufaransa (France), Bungereza, (United Kingdom), Yitale (Italy) wadde n’Obusi Obutono nga Switzelandi (Switzerland), Austria ne Hungary. Sijja kwerabira USA ne Canada ezirina ebibira ebingi ddala. Zaatuuka zitya ku bino nga tezimaazeewo bulungi bwa butinde bwazo?. Oba zaasobola zitya okwewala n’okukomya ekintu kino? Zaayita mu nkola ya kubeera na Nteekateeka nuŋŋamu. Ekyo nno wano ewaffe tekiriiwo. Omukulembeze w’Eggwanga kyaba asazeewo kye kilolebwa kakibeere kibi kitya. Ffe ababa balina endowwoza endala bwe tugiteeka ku mmeeza erowoozebweko olwo tuyitibwa Bannalukalala era tufuuka balabe ba Uganda.
Mu nteekateeka yaffe tubadde tukomezzaawo Kawefube Ssabasajja gweyali atandiseeko mu myaka gye 1990 egy’okubiriza abantu ba Buganda Okujjumbira okusimba emiti naddala egyo egisobola okuyamba mu kiziyiza kibuyaga n’okuvaamu enku n’amanda ebizisinga okukozesebwa ku kufumba mu Buganda ne Uganda yonna awamu. Mu ngeri y’emu tubadde tetuta kukubiriza Bantu baffe mu Buganda okwewala okissanjaga ebibira nga tebazzaawo.
Mu bibuga namwo tubadde n’eteekateeka ey’okusobola okutandika okukuŋŋaanya obuveera n’ebintu ebirala ebisobola okwokebwa ne bivaamu amaanyi g’amasanyalaze. Oyinza okwewuunya lwaki mu bibuga bya Bulaaya, Asia ne mu Amarika gyebakozesa ennyo obuveera tebuli ku makubo na buli wonna w’odda nga bweguli mu bibuga kati ne mu byalo bya Uganda kumpi byonna.
Nga bwenakikoonyeeko waggulu mu katundu (b); (4) Mu Nteekateeka efa ku kuuma Obutonde bwa Buganda nga tutandikira mu kuyonja ebibuga byaffe era nga tukola entegeka ennungi ey’Okuyoola Kasasiro nga Tumutwala mu Bitundu bye tubadde tumaze okuteekateeka alyoke akolebwemu amasannyalaze {Environment Protection through Modern Garbage (urban refuse) Assortment, Collection and Transportation to Recycling Plants for Transformation into Natural Energy Supply}. Kino kye kimu ku ngeri ennyangu ey’okukendeezamu obuveera buno kati obujjudde mu ttaka mu buli kitundu ky’Obwakabaka bwa Buganda.
Mu kawefube ono mubabbedmu n’entegeka y’okwongera okutaalaga Obwakabaka bwonna nga tukuunga abantu ba Buganda okuzzaawo ennima yaffe ey’edda mu byalo byaffe, Eyalimu amagezi amaangi ag’okukugira ettaka lyaffe lireme kutwalibwa mukoka. Kyali Luwalo eri buli mulimi yenna mu Buganda okutema ensalosalo ezibibira n’okukuuma amazzi mu nnimiro ya buli mulimi. Okwo ssaako n’okusimba emiti ng’emituba n’emirala ng’egyo egisobola okukuuma ensuku zaffe nga zigudde akaleka. Bino byonna bibadde birimu ku biri mu ntegeka yaffe ey’Okulimisa ebyuma (Agricultural Mechanizationthrough Tractor Hire Service) era biri mu buwandiike mu Ngeri ya Project Appraisal Plans. Kubanga okulimisa Tulakita kubadde kugenda kukendeeza ku mirimu abalimi gyebalina okukola ku nnimiro zaabwe. Olwo ate babeere nga balina obudde obumala okuli n’obubasobozesa okukola ku bulungibwansi mu nnimiro zaabwe wamu n’ebyalo byabwe byonna omuli entegeka ng’eno. Mu bbanga nga lya myaka kumi enkola eno yalibadde esobola okubuna Buganda yonna Katonda nga ye mubeezi waffe.
Okulimisa Tulakita nakwo kusobola era erimu ku makubo agasobola okukendeeza ku muze omubi ogw’okulima mu ntobazi. Engeri ennima gyeneeba esobozesa omulimi okutereeza Obulungi ettaka lye n’okuribibira ng’aziyiza mukoka mu biseera by’enkuba era nga bwekyali mu mirembe egyayita, kijja kumusobozesa okutangira amazzi agawera agamusobozesa okukuuma ennimiro ye mu budde bwekyeya. Ati kisaana kimannyibwe nti ekimu ku kiretedde ennimiro zaffe okubeera enkalu ennyo mu kyeya wadde kimpi kitya; kwe kubeera ng’entobazi tezikyalimu mazz. Olw’okzirimamu ate n’ekivudde mu kutema ebibira byaffe byonna.
Mu nteekateeka y’emu tubadde twakawereza ababaka baffe basatu e mu bitundu ebirimu ennima ey’etaagisa okufukirira ebimera (irrigation Systky’ekimuem). Kampuni eri mu Nairobi Kenya ng’ekolaganira wamu ne BDA beebakola enteeka eno. Mwalimu n’okusoma ku ntegeka ey’okukuuma amazzi (water harvesting) mu biseera eby’ekyeya.
Faamu ya Buganda eye Jeeza, gyetubadde tutegeka okusokerako mu ntegeka eno. Wano wewabadde wagenda okufuuka ekifo ewokwoleseza enkola eyo (Demonstration Farm). Era mu kifo kye kimu wewategekeddwa okusookera okugezesa tulakita. Tulakita yaffe eye Jeeza tubadde tugiddabiriza mu kiseera kino. Ow’Ekitiibwa Mohamood E. Z. Thobani yamanyi ebifa ku kuddabiriza tulakita eyo nga bwekugende mu maaso.
Entegeka eno ku Jeeza Faamu esuubira okussibwa mu nkola amangu ddala nga tulakita eno yakaggwa okuddabirizibwa .
Enyanja ya Kabaka nayo mu ntegeka y’Okukuuma Obutonde bwa Buganda nayo erowoozebwako nnyo. Enyanja eno ebadde eyibwamu ettaka twatandika okugigogola okugikuma era nsaba abanziridde mu bigere bagende mu maaso n’omulimu guno.
Enkolagana mu Baana B’eŋŋoma ne mu Kika ky’Abalangira:
Ssabasajja bwe wannonda ku bwa Katikkiro bwa Buganda, nasanga ekika kyo, Olulyo lwa’Abalangira ba Buganda bamaze emyaka egissukka mu makuni ana nga tebabyanga nnyimbe z’abantu baabwe abaazaawa. Kino kyali kireeseewo okubuuzabuzibwa kw’abantu abamu era n’abalala nebessogga ekika kyammwe mu bukyamu.
Nga nkolaganira wamu ne Ssabalangira Kayima wamu n’Abalangira n’Abambejja wamu n’abazaana bo, twategeka omukolo gw’okusimbira abalangira baffe abazaawa emituba gyabwe ssaako n’okwabya ennyimbe ezitaali zimu. Omukulo guno ggwe wennyini gwewakulembera gwakola kinene nnyo okumalawo obuvuyo mu lulyo lwammwe. Nsaba ossiime mpe ekirowoozo kyange nti kino yalibadde kikolebwa obutassukka bbanga lya myaka etaano egiddiriŋŋana.
Enkolagana n’Abakulu b’Ebika bya Buganda
Tubadde tuttadde nnyo essira ku kukuuma ennyo enkolagana ennungi mu bika bya abaganda byonna. Mu byo byennyini ate ne nkolagana wakati w’ebika ebitali bimu. Mu kino nga ekikulu ekigendererwa kwe ku teekawo omusingi omutuufu ogugobererwa mu mu kugatta abantu ba Buganda.
Engeri endala ebadde kugezaako kutumbula enfuna ya bika bya Buganda. Twakolawo entegeka ebasobozesa okulowooza ku kutandikawo Micro-Finance egendrerera okukulakunnya embuga n’emmituba egitali gimu mu bika byonna.
Tubadde era tukola entegeka, abakulu b’ebika babeere ne nkola ey’okusobozesa okussawo emikutu webasobolera okunnyonyolera bazzukulu baabwe ebyo byonna ebifa ku bika byaabwe.
Kino kijja kuyamba nnyo okumalwo obufuzi obwa ba nsowole mu bika bya Buganda. Entegeka eno endeetedde nnyo okukyayibwa abo ba nsowole abali ku busolya bw’ebika ebitali bimu mu Buganda mu kiseera kino. Ekimu ku binasobozesa Abaganda okumalawo kino Ssabasajja, y’entegeka ey’Abakulu b’ebika okukwanjulira abassika baabwe nga bakyali balamu. Kino nno kye kimu ku ngerei enesobozesa Buganda okumalawo obutategeeragana ku nsonga ya Nsowole mu bika byaffe.
Enkolagana N’Abakulu b’Eddiini mu Buganda:
Okutwalira awamu enkolagana yaffe ne ne Bannaddiini bonna mu Uganda ebadde ekyali nnungi ddala. Ssabasajja, Bannaddiini mu Buganda bawulize balungi eri Obwakabaka bwa Buganda. Mu Nsiisinkana zange zonna n’abakulu b’Eddiini sisaanzeyo n’omu atawagira Buganda ku nsonga enkulu eziruma Obwakabaka.
Mu ngeri ey’enjawulo nsiima nnyo enkolagana gyembadde nay one Sheikh Kakooza, Abalabirizi Samuel Balagadde Ssekadde, Omulabirizi Mutebi ab’Ekannisa ya Uganda. Enkolagana ne Metropolitan Jonas Lwanga ow’ekannisa y’Abasodokisi nayo ebadde nnungi ddala era abo bonna basajja bo bali mabega waffe mu kawefube w’okukulakulanya Buganda mu mirembe.
Nafuna omukisa okuwayamu ne Ssabasumba Omugole wa Klezia Musajjawo Cypriano Lwanga. Kino kyaliwo lwewantuma okukukiikirira ku Mukolo gw’okukuza olunaku lw’Essaza ekkulu erya Klezia Katolika – Kampala Archidiocese. Ssabasumba yantuma okukusaba osiime neyambise Offeesi y’Obwa Kamalabyonna bwo okukuunga n’okuggata abakulu b’eddiini bakolere wamu mu kukulakulanya Buganda. Kino nze ku lwange n’abalala bangi mu Buganda baakisanyukira nnyo. Ssabasumba yampa ne Musajja wo Dr. Jjuuko abeere mu Ntegeka ya BDA e mmengo. Ssabasajja, siima nkutegeeze nti Musajja wo Cypriano Lwanga kati ye Ssentebbe wa Caritas Afrika. Kino kye kitongole kya Klezia Katolika ekikola ku by’ensitula y’abantu era n’okubayamba mu biba bibatuuseko mu bubenje (ebiggwatebiragaanye). Mbade mu ntegeka ne Buganda Kingdom Development Agency (BDA) okulaba nga tubaako n’ebyetukwanjukira obimulaalikeko mu ntegeka eyo. Mmanyi Munnakyaggwe munnange oyo ajja kusiima nnyo ng’okozesezza ekkubo naye mwayita mu kukulakulanya Essaza ly’akulembera, Uganda ne Afrika yonna.
Ku nkolagana mu Bannaddiini nga tusookera mu Buganda, nsoose kwagala kufuna birowoozo bya Musajjamukulu wo era Omugaanzi ennyo wano mu Mbuga yo, Omusumba eyawummula Adrian Kivumbi Ddungu. Namusaba okumusisinkana era nakirizza mbeera naye ku Kyemisana mu maakage mweyawummulira e Villa Maria mu Ssaza lyo erya Buddu ku Lwokusooka nga 12 Mukutulansanja 2007. Byetwayogerako byali bingi ddala era bikulu nnyo eri Obuganda.
Ebyo waggulu by’ebimu ku bintu ebikulu byensobodde okutuukiriza mu bimu kw’ebyo bye mbadde nsiize okuteekako essiira mu bbanga lino ly’emmaze nga nkola nga Katikkiro wa Buganda.
Byesisobodde Kumaliriza
(a) Enkolagana yaffe mu Lukiiko
Enkolagana ebaddewo ebadde ya bwewusa na bukuusa ag’ebintu bye mumaze okutesaako n’okukkiriziganyaako ate abamu tebabiteeka mu nkola, babidobonkanya nga kw’otadde n’okulyolyoma okw’ekifuula nnenge. Ekyaleeta kino, Magulunnyondo, kwe kuba nti Baminisita abasiinga obungi ku kakiiko kange (cabinet) kaali kajjudeko abo abali abawagizi ba Regional Tier lukulwe mu mu gavumenti yo gye naddira mu bigere, nga era balina enkolagana ey’enkukutu ne gavumenti eya wakati. Kino Ssabasajja nga lw’okujjukira, nakikutegeezako, nenkuwa n’ebbaluwa eyabyerula ng’eva mu ofiisi ya Pulezidenti. Olubannyuma eyeyanjulirwa ne mu mawulire (Monitor 12/02/2007) . ne kikakasibwa n’Omumyuka wa Pulezidenti Gilbert Bukenya nti yali ntuufu newakubadde yayamba nti baali batese ku twakobe song’ate ffe twali tetukimanyiiko.
(b) Baminisita okuloopa ewa Kabaka
Enkola ey’engeri eno, y’evaako Baminisita abamu okujja gy’oli ne balimirira Katikkiro ng’ate ye nataweebwa mukisa okwenyonyolako. Oky’okulabirako Ekirala abakozi abamu babadde tebasasulwa nsako yaabwe nga Katikkiro ne Kabinetti tetumanyisibwa nsonga ntuufu era wenviiriddeko Kabineti yabadde ettaddeko akakiiko nga k’Ow’ekitiibwa Rajani Tailor okukibuulirizaako.
( c) Enkolagana mu Kabinenti
Ensonga endala yeyeenkolagana, era obutaba nankola nambulukufu kye kiva kirabika ng’awatali nkolagana wakati wa Gavumenti yo Ssabasajja enkulirwa Katikkiro n’ebitongole oba amakampuni ag’Obwakabaka.
(d) Entuula Z’Olukiiko lwa Buganda
(i)Ngezezaako okugonjoola ensonga zonna eza Buganda nga neeyambisa Olukiiko lwa Buganda. Ekyolulabirako (e.g) ekya Regional Tier
(ii) Ettaka n’Entobazi : Era Olukiiko lubadde mu Kuteesa ku ttaka lay Buganda engeri gyerinyagibwamu n’okusomboola abantu okulijjuza. Ensonga z’ettaka zirabika zibunye Uganda yonna. Naye Kirabika nti ekya Buganda kyo kituyitiriddeko olw’ensonga nti gavumenti eya Wakati eteekawo amatteka ag’okutuggyako obwannannyini. Naye bbo abamawanga amalala berwanyeeko, gamba nga Abachooli, Abateeso, Abanyolo n.abalala. Eky’ennaku Omukubiriza w”olukiikolwa (Speaker)Buganda yayimira Olukiiko olwali Olw’okutuula nga 15 Gatonnya 2007. Sso nga naffe twali tugenda kukola nga Bannaffe abo abalala waggulu.
(e) Ensonga z’Ettaka erivunaanyizibwa ko Buganda Land Board (BLB)
Newankubadde ngezezaakio okulaba nti enteekateeka, enkola n’enkwata y’ettaka lya Buganda ebeere ng’erambikibwa n’okugonjoolwa naye nzibuwalizibwa nnyo BLB ebaddewo, ebadde omuziziko gyendi. Mu byeesinze okulemesa ly’Ettaka ery’embuga z’Abaami, ebifi by’Ennoni ne Mailo akeenda (9000) nga bekwaasa nti Ssemateeka teyalikomyawo mu Buyinza bwa Gavumenti ya Buganda; ekitali kituufu.
Eky’okubiri n’ettaka lyekolako erya mailo 350 ery’Obwakabaka, enkola gyebabadde bagoberera nga bagaba liizi n’okulitunda nga ssi yabwesiimbu. Ssabasajja,nkusaba osiime ojjukire nti nakusaba Land Board empya tusobole okuteekateeka n’okuluŋŋamya enzirukanya y’ettaka (land policy) kitusobozese okukuŋŋanya ssente eziwerako okusiinga kati z’eyingiza kisobozese enkuluze ne gavumenti yo okwetuusako eby’etaago
(f) Emigabo gya Buganda mu Makampuni Agatali Gamu
Mbadde noonze omukungu Boaz Muwonge abeere omuwandiisi ow’enjawulo mu kunoonyereza ku migabo (bonds) mu makampuni gano agatali gamu. Agamu ku makampuni agogerwako ge galinga gano; Uganda Electricity Board (UEB), East African Distillers, East African Railways, East African Airways n’endala ezitali zimu.
(g) Central Broadcasting Corporation (CBS)
Obwananyini n`enzirukanya ya CBS nga Radio ya Buganda byetaaga okulongosebwa n`okulambululwa esobole okutukiriza ebigendererwa byayo mu bujuvu.
Radio ene okuba nti ddala ya Buganda, Government ya Buganda erina okuba n`emigabo egitakka wansi wa 51 ku 100. Kino kisobezesa Buganda okuba nti y`eronda ba memba b`olukiiko olufuzi (Board of Directors) era kino nekisobozesa Government ya Buganda okuba n`okusalawo okw`enkomerede ku bya Radio eyo.
Olukiiko olufuzi lulina okutuula buli biseera ebigere era ebitesebwako n`ebisalidwawo nebimanyibwa. Awamu n`ebyo, Olukiiko lwa bananyini olwa buli mwaka (Annual General Meeting) lulina okutuula buli mwaka nerwanjulirwa embalirira (Accounts) z`omwaka oguba guweddeko, nezitesebwako, amagoba negalangirirwa era negagabanwako okusinziira ku migabo. Amagoba ago galina okuba erimu ku makubo agayingiza ensimbi mu Ggwanika lya Government ya Buganda.
Enkola eno enungamu bwetabaawo, sente eziweebwa Government ya Buganda okuva mu CBS zibanga ezizze okuva mu bazira kisa mu kuyamba obuyambi (favour) so nga zabwebange (right).
Enkola ennungamu munzirukanya y`amakampuni n`ebitongole esaanye etekebwe mu nkola era egobererwe mu bitongole bya Government ya Buganda byona.
Ensonga eno ebadde etandikiddwako, nsaba, abatuddidde mu bigere bakole ekisoboka okugoberera ensonga eno obulungi. Emigabo gya Buganda mingi gikyali.
Okwekkenneenya Enyingiza n’Enfulumya.
Ssabasajja, mu mbeera eya bulijjo tekyalibadde kituufu mu nkola ennambulukufu Obwakabaka bwa Buganda obutaba na kitongole kyekkeenneenya Nyingiza nanfulumya ya nsimbi entono eziriwo (auditing). Era kino nga kisobola okuwabula bwe wabaawo obuzibu bwonna. Kubanga ffenna tuli bantu era tusobola okukemebwa. Ssabasajja siima nkutegeeze nti ewaffe mu Bulange abantu tebaagala kubabuuza bintu bikwata ku bitabo byabwe biraga nsaasanya yabwe ku mirimu gyo. Bwetunaaba twagala okufuna entandikwa okuva mu bazirakisa tuteekeddwa okukyusa enkola yaffe.
Enteekateeka zaffe mu Kumalawo Obwavu.
Ssabasajja, ebigambo ebize Byogerwa ku nsonga eno biingi nnyo era ebisiinga biwulikika bulungi. Kyokka ebisiinga obungi bikomye mu kwogera kwokka. Mu nteekateeka gyetukoze tutandiise kati okusa Ebigambo byaffe ebirungi mu biwandiiko by’enteekateeka (Project Appraisals) y’eby’enfuna nga tukozesa abazirakisa abatali bamu. Mu nkola eno tutandise okufuna ebibala ebitono byenzijja okukuyitiramu mu bulambulukufu mu bbanga eritassuka mwezi gumu, ng’ osiimye. Ssabasajja naawe ojja kukizuula nti eno y’engeri yokka gyetuyiiza okufunamu abatuteekamu entandikwa (local and/or foreign capital investment inputs). Siima nkutegeeza Ssabasajja abetegese okutuwagira mu kino bangi ddala.
Enkolagana N’Abakulu b’Eddiini mu Buganda
Ssabasajja, nafuna omukisa okuwayamu ne Ssabasumba Omugole wa Klezia Musajja wo Cypriano Lwanga. Kino kyaliwo lwe wantuma okukukiikirira ku Mukolo gw’okukuza olunaku lw’Essaza ekkulu erya Klezia Katolika – Kampala Archdiocese. Ssabasumba yantuma okukusaba osiime neyambise Offeesi y’Obwa Kamalabyonna bwo okukuunga n’okuggata abakulu b’eddiini bakolere wamu mu kukulakulanya Buganda. Kino nze ku lwange n’abalala bangi mu Buganda baakisanyukira nnyo. Ssabasumba yampa ne Musajja wo Dr. Jjuuko abeere mu Ntegeka ya BDA e mmengo. Ssabasajja, siima nkutegeeze nti Musajja wo Cypriano Lwanga kati ye Ssentebbe wa Caritas Afrika. Kino kye kitongole kya Klezia Katolika ekikola ku by’ensitula y’abantu era n’okubayamba mu biba bibatuuseko mu bubenje (ebiggwatebiragaanye). Ndi mu ntegeka ne Buganda Kingdom Development Agency (BDA) okulaba nga tubaako n’ebyetukwanjukira obimulaalikeko mu ntegeka eyo. Mmanyi munnakyaggwe munnange oyo ajja kusiima nnyo ng’okozeseza ekkubo naye mwayita. Ku nkolagana mu Bannaddiini nga tusookera mu Buganda, nsoose kwagala kufuna birowoozo bya Musajjamukulu wo era Omugaanzi ennyo wano mu Mbuga yo, Omusumba eyawummula Adrian Kivumbi Ddungu. Ndi mu ddene, anti namusaba okumusisinkana era nakirizza mbeera naye ku Kyemisana mu maakage mweyawummulira e Villa Maria mu Ssaza lyo erya Buddu ku Lwokusooka nga 12 Mukutulansanja 2007. Byennajjayo nga bweri nkola yaffe nja kubikutuusako mu bwangu, nga bw’onooba osiimye. Ssabasajja, siima bwemba ntuseeyo mukulamusize nnyo.
Emboozi Teba Nkadde, Endowooza Yange ku Bukuusa n’Enteeseganya
Obukuusa, Obukumpanya n’Obulabbayi
Ssabasajja, siima mmalirize nga njogera ku nsonga eno enkulu ennyo mu Buganda. Abantu bo bangi, naddala Bannaddiini bakusaba osiime, otandikewo kawefube omunene ddala ow’okuza mu Buganda empisa ennungi ey’obwesiggwa. Bangi benjogedde nabo mu Kiseera kyammaze mu bwa Kamalabyonna bwo, kino kibabobbya emitwe. Naye balina esuubi nti singa wabeerawo entegeka ennungi ng’ate ekulembeddwa Bbabwe, Ssabasajja Kabaka, kino kijja kutukibwako. Mukama wange siima ensonga eno ogitwale nti nkulu nnyo. Obukuusa, obukumpannya n’obulabbayi zezimu ku nsonga enkulu eziremeseza Buganda ne Uganda yonna Okukulakulana. Bangi, nga nange Kamalabyonna wo mwontadde kino tukirinako obukakafu.
Kabaka Tasaanya Kwetaba Butereevu mu Nteeseganya za Federo
Obubaka bw’abantu bo abasiinga obungi. Bawera nga bakyali naawe ku Nsonga enkulu ey’enfuga ya Federo mu Buganda ne mu bitundu bya Uganda ebirala byonna ebiriba bigyettanidde.
Ssabasajja, enkola yange ebiseera bino byonna, ebadde eruubirira okukuuma ekitiibwa kyo nga Kabaka wa Buganda nga ggwe toteekwa kubeera mu mirerembe gyonna egy’ebyobufuzi. Ensonga eyo mbadde ngiddiŋŋana buli lukedde. Ekigendererwa ekikulu kubadde kukuuma empisa yaffe ey’obuwangwa bwa Buganda eya Kabaka waffe okusigala nga yali ku ntikko ya Buganda.
Okuttukiriza kino mbadde nteekwa okukugira obutatuukibwako bizibu mu bufuzi bwo. Okuteesa kwonna okw’ebyobufuzi toteekeddwa kukwetabamu. Kino Abaganda abasiinga obungi kye baagala. Ensonga eyasindika Ssekabaka Muteesa II okulya obwa Pulezidenti bwa Uganda ku Lwokusatu nga 9 Mukulukusabitungotungo (October) 1963, yeyakulembera emitawana egyaliwo mu Muzigo wa 1966.
DAN MULIIKA
KATIKKIRO WA BUGANDA
28 Ntenvu 2005 - 13 Mukutulansanja 2007
(28th December 2005 – 13th February 2007)
Bibliography (Literature/reference list)
1. “Buganda eri mu Masaŋŋanzira” Bukedde, Lwakubiri January 31, 2006 (Pages 1 & 2)
2. Sigenda kubba ssentezo Kabaka – Bukedde, Lwakubiri nga January 31, 2006 (page 13)
3. Balikuddembe agenda kuwakannya tteeka ku “Regional Tier”, Lirimu Wuluge – Bukedde Lwakusatu February1, 2006 (page 11)
4. Museveni yakulisizza Katikkiro –Bukedde, Lwakusatu February 1, 2006
5. Katikkiro agaanyi Federo ya Gavumenti, Bukedde, Lwakusatu February 1, 2006
6. Regional Tier Gavumenti Ekyagitadde bbali –Bukedde, Lwakubiri July 4, 2006
7. Katikkiro, ayogedde ekimutiisa enkola ya Regional Tier –Bukedde, Lwakubiri, July 4, 2006
8. Buganda welcomes failed Regional Tier, Daily Monitor, Tuesday July 11,2006
9. Museveni asazeewo ku Federo Mengo gyesaba “Tuddemu Tuteese” – Bukedde, Lwakuna July 27, 2007
10. Katikkiro alabudde ku buwumbi 30 ezisuubizibwa Mmengo – Zanditulakira – Bukedde, Lwamukaaga, July 24, 2006
11. Will Muliika reverse Govt. – Mengo deal? Sunday Monitor January 8, 2006
12. Omulangira Wasajja akulisizza Katikkiro eyakalondebwa – Anaagonjoola ebya Federo –Bukedde January 31,2006
13. Abantu bawadde endowooza zaabwe ku kugobwa kwa Muliika – Atuzibudde Amaaso- Ssande Bukedde February 18, 2007
14. Mmengo Ewandiikidde Museveni –Regional Tier tugigaanyi, okuteesa naawe tuyite n’ebitundu Ebirala- Bukedde Lwakubiri April 25, 2006
15. Olubiri –Lusigala nga bwe lwali ku mulembe gwa Muteesa –Ssimbwa, Bukedde Mmande January 8, 2007
16. Tteeko ye Masaka – ssente ezaagiziimba zaafikka ku ezo Abaganda zeebasonda okulabirira Muteesa ng’ali mu Buwaŋŋanguse –Bukedde Mmande January 8, 2007
17. Mengo eddiziddwa Ebizimbe omunassibwa Yunivasite, Bukedde, Lwakusatu January 10, 2007
18. Eddoboozi lyammwe, Okugoba Katikkiro Muliika kugenda kukosa Buganda-Bukedde Mmande, February 19, 2007
19. Ensonga ezimu ezeewunyisa ezigobya Bakatikkiro ba Buganda abamu –Bukedde, Ssande February 18,2007
20. Abalondeddwa e Mmengo mukolerere Buganda – Kalowoozo ka Bukedde, Lwakusatu, February 15, 2007
21. Buganda mu 2007. Bano bagitemmezinagibbula – Bukedde, Ssande January 7, 2007
22. Muliika ayanukudde Museveni ku Federo –Bukedde , Lwkubiri August 22, 2006
23. Waliwo abanwanyisa –Bukedde Lwakutaano January 5, 2007
24. Katikkiro awabudde ku kya Buganda obutaweebwa Federo. Uganda tejja kutereera –Bukedde Lwakutaano July 28, 2006
25. Katikkiro Muliika, Alaze Buganda bwekyalina abasajja abavumu – Bukedde Ssande February 18, 2007
26. Sisinkana Kamalabyonna Daniel Muliika Entanda ya Buganda Nnaamba 9, Ssebaaseka, Muwakanya 2006
27. Ensasagge eziruma Obuganda nnene okusinga Katikkiro – Abataka muwaba. Bukedde Lwakusatu February 7, 2007
28. Buganda to build Shs 30bn, House in United Kingdom –Daily Monitor, Thursday December 28,2006


c: text/html

text:
MU Uganda kituufu mulimu ebbula ly’emirimu, kyokka ate waliwo n’emikisa gy’emirimu lwakuba abamu tebannagikozesa. N’abagitandise emirimu egimu gigwa olw’ensonga ezitali zimu ng’okubulwa obudde obugirondoola, okukwata obubi ensimbi, obutafaayo ku bakasitoma n’ebirala.
Nga tujaguza olunaku lw’abakozi tutunuulidde emirimu 50 egisinga okusasula mu Uganda.
OKULUNDA ENKOKO:Bw’obeera n’ebiyumba, okutuusa enkoko 500 okubiika weetaaga obukadde musanvu okumala emyezi mukaaga. Nga wayise omwaka gumu n’ekitundu bw’ozitunda kapito wo aba avaayo.
Bwe zitandika okubiika buli lunaku oba ofuna ttule 14, ku 8,000/-, gye mitwalo 11. Buli lunaku zirya emmere ya 72,000/- ekitegeeza oba osobola okufissaako 38,000/- buli lunaku nga ggwe ozeekoleramu.
OKUVUGA TAKISI: Gerald Ndaazo nga muvuzi wa takisi ku siteegi y’e Ntebe agamba: Takisi ezisinga za bagagga abasula abagoba emisaala buli mwezi oba olunaku lumu mu wiiki nga kisinziira ku ntegeeragana wakati w’omugagga ne ddereeva. Abasinga bagaba mitwalo 40 omwezi, bw’ogattako ddereeva waakiri 15,000/- buli lunaku aba afuna emitwalo 85 omwezi. Takisi eno olunaku ewanirira n’abalala okuli kondakita, maneja n’abalala.
BODABODA: Edward Mwanje owa bodaboda mu Industrial Area agamba: Owa bodaboda olunaku olulungi afuna 60,000/-, ekitegeeza nti bw’akola ennaku 26 ku 30 eziba mu mwezi aba akoze 1,560,000/-. Bw’eba nga yiye n’akozesaako 1,000,000/- okukozesa mu byetaago bye n’okuterekera pikipiki aba asobola okutereka emitwalo 50.
OKUSIIGA ENJALA: Okusiiga kwava dda abantu we baali bakumanyidde nga kati abali mu bifo ebirungi omuntu asobola okunnyuka ne 70,000/- olunaku.
Omukyala okusiiga enjala n’okukuuta ebigere ziba wakati wa 15,000/- ne 20,000/- bw’akola ku bantu 10 olwo aba takoze 200,000/- olunaku. John Ssenyondo ddereeva ku siteegi ya Gayaza mu Ppaaka enkadde.
OKUSUUBULA EMMERE EY’EMPEKE Hannington Kasule nga musuubuzi w’ebirime e Kiboga, agamba: Kasooli naddala sizoni ya December bw’oba omuguze ku 400/- n’atuukkira mu sitoowa ku 450/- ebiseera ebisinga agenda okutuuka mu May aba atuuse ku 800/- ne 850/- amagoba gasinziira ku buungi bwa kasooli gw’oba watereka.
OKUKANIKA MMOTOKA Ekimu ku bintu abantu bye basinga okukolera mu bulamu okugula mmotoka kiri ku mwanjo, kino kye kimu ku bifuula omulimu guno okuba nga guvaamu nsimbi kuba bw’ogigula era erina okufa.
Titus Muteesasira makanika wa mmotoka ku Good Way Auto Garage e Mulago bw’agamba:
EGYA OFIISI Abakola mu ofiisi abasinga bafunira wakati wa 1,000,000/- ku bukadde 3,000,000/-, wabula ebitongole ebisinga byongerezaako ssente ez’enjawulo. Wabula waliwo n’emirimu emirala omuntu gy’oyinza okukola n’ofunamu.
Naye kyandibadde kirungi okusooka okwebuuza ku bantu abagirimu okusobola okwanguyirwa mu kugitandika.
Okusiika capati Saluuni Okusala embaawo Ekibira Okusiika Cipusi Okulima obutunda Okulima ennyaanya Okulunda embizzi Abaamawulire Okulunda ente z’amata Okusuubula amagi Obwakanaabe Okusuubula ettaka
Ekibanda kya zzaala Essomero Okusuubula endibota Okutunda amasimu Okusuubula amata Okutunda engoye Ekirabo ky’emmere Okutunda ekigere Mobile Money Kaabuyonjo z’olukale Eddagala ly’ebirime Amaduuka g’eddagala Obulwaliro bw’obwannannyini Okwokya ebyuma Okuzimba n’okusereka Abatunzi Obuyimbi Katemba Okusuubula ebirime Okutunda amawulire Atema ennyama Abatunda mmotoka Okutunda amafuta Okutunda engatto Obuvubi Okutunda emmere y’ebisolo Okubajja Okutunda ebibala Ebikozesebwa ku masomero Ebizimbisibwa

robotstxt: allowed

filter: keep


text:
This is the ruling clan of Buganda which follows the maternal lineage. This maternal system helps the Kingship of Buganda to revolve from clan to clan as different women from various clans marry into the royal family. This therefore means that all clans eligible to marry from this Royal clan have a potential to produce a king. In modern terms, it is a system that dencentralized power.
Baleke, Bbengo, Bamweyana, Ccwa, Galuleeba, Ggolooba, Ggomotoka, Googombe, Geeserwa, JJemba, Jjuma, Jjuuko, Jjunju, Kalema, Kalemeera, Kanaakulya, Kaasabbanda, Kagulu, Kateregga, Kawuuwa, Kawagga, Kateebe, Kattakkesu, Kaviiri, Kakungulu, Kajumba, Kamaanya, Kaliro, Kanaakulya, Kayemba, Kayima, Kayiso, Kayiza, Kayondo, Kazibwe, Kikulwe, Kikanja, Kijjojjo, Kiggala, Kigoye, Kibooli, Kikumbi, Kikunta, Kimbugwe, Kimera, Kiweewa, Kiwala, Kyabayinze, Lubambula, Lumaama, Lumansi, Luyenje, Lumweno, Lukanga, Lukongwa, Luswata, Lutimba, Mawanda, Mayinja, Mayumba, Maganda, Madangu, Mujiggwa, Mwenge, Kiribata, Kyekaka, Kiyimba, Kyabaggu, Mbogo, Mpiima, Mulondo, Mutebi, Muteesa, Nakibinge, Seninde, Ssegamwenge, Ssekamaanya, Ssefuuwa, Ssekoolya, Ssemakookiro, Sseemalume, Ssimbwa, Ssuuna, Tebandeke, Ttembo, Walugembe, Wampamba, Ssezaalunnyo, Wakayima, Wassajja, Wango, Zigulu, Zzimbe.
Popular names for women:
Batenga, Batanda, Kagere, Kittengo, Kyomubi, Lugyayo, Lulaba, Luwedde, Lwantale, Mazzi, Mpologoma, Muggale, Nabadda, Nabisaalu, Nabiwemba, Nabweteme, Naccwa, Nnaluwembe, Nakabiri, Nakalema, Nakamaanya, Nakampi, Nakayenga, Nakimbugwe, Nakuyita, Nakiggala, Namaalwa, Namikka, Nanjobe, Nassiwa, Nassolo, Ndagire (ab'enjaza balituuma), Ndege, Nkinzi, Tajuuba, Semalabe, Tuttekubano, Nnabaloga, Nattu, Ntaleyeebweera, Nazibanja, Nnamukaabya, Zalwango, Zansanze, Zzawedde.


text:
OMUBAKA wa Palamenti omulala bamugobye mu Palamenti lwa biwandiiko bya buyigirize ebitakwatagana.
Isaac Mulindwa Ssozi owa Lugazi Municipality yeegasse ku Peter Sematimba eyasoose okugobwa mu Palamenti empya olw’ensonga z’obuyigirize.
Eggulo, Omulamuzi wa Kkooti Enkulu e Jinja yasazizzaamu okulondebwa kwa Ssozi oluvannyuma lw’okwetegereza empapula z’obuyigirize ze yawaayo nga yeewandiisa n’akizuula nti ziriko amannya ga njawulo.
Empapula ezimu ziriko Hassan Mulindwa Ssozi ate endala ziriko Isaac Mulindwa Ssozi.
Mu kwewandiisa mu kamyufu ka NRM yawaayo ziriko Hassan ate mu kakiiko k’eby’okulonda n’awaayo ziriko Isaac.
Omusango guno gwatwalibwayo Elizabeth Nabatanzi Katwe era y’abadde agwewoleza nga bwe yakikola ng’attunka ne Rebecca Nalwanga eyali akiikirira Luweero era naye yamumegga mu ngeri yeemu.
Nabatanzi yannyonnyola kkooti nti Ssozi yakozesa ebiwandiiko bya muntu mulala amanyiddwa nga Hassan Mulindwa era okukyusakyusa amannya akikozesa mu bugenderevu okubuzaabuza.
Kino Ssozi yakiwakanya nnyo wabula ensala y’omulamuzi Margaret Mutonyi yalaze nti ebiwandiiko bye yawaayo ng’asunsulwa byali tebimusobozesa kwesimbawo ku bubaka bwa Palamenti era n’akakiiko k’eby’okulonda kaakola nsobi okumussa ku lukalala lw’abaavuganya.
Nabatanzi yayisizza ebivvulu mu Lugazi era n’agamba nti ayagala aba NRM bamuwe buwi kaadi ya kibiina mu kujjuza ekifo kino kubanga y’alwanye olutalo olwaggyeeyo Ssozi.
Ssozi yavuganya ne Baker Ssali eyali akiikirira ekitundu ekyo era bwe yamuwangula mu kamyufu, yamuddamu ne mu ka bonna.
Wadde Ssozi yagambye nti yakuba ebirayiro ebikyusa amannya okuva ku Hassan okudda ku Isaac, kyokka Nabatanzi yalemeddeko nti amanyi ne Hassan Mulindwa abeera e Namungoona, ng’ono y’eyawa Ssozi ebiwandiiko by’akozesa.
Ssozi yagambye nti agenda kujulira. Sematimba eyasoose okugobwa mu kifo kya Busiro South naye yagambye agenda kujulira.


text:
ABANTU abatannategeerekeka bawambye omuyimbi Dr. bitone (Denis Kawuki) mu kiro ekikeesezza leero ne bamukuba mizibu. Bamulese ataawa ne babulawo.
Bitone eyaddamu oluyimba ‘Bwewakolanga’ olwa Elly Wamala tumusanze mu ddwaaliro e Nsambya ng’ali mu bulumi obw’amaanyi olw'ebiwundu bye yafunye ku mutwe kyokka we bukeeredde ku makya abadde afunye mu ku maanyi agogera.
Bitone agamba zaabadde mu ssaawa 5:00 ez’ekiro ng’ava Makindye ku Paka-Last agenda ku Amazon mu bitundu by’e Luwafu gy'asula.
Ekimu ku biwundu ebiri ku mutwe gwa Dr. Bitone
Yabadde mu mmotoka y'ekika kya Mark II naye olwa jjaamu eyabadde akutte okuva mu masang'anzira g’enkambi ya Military, okukkirira wansi ku ku Calender Hotel, yasazeewo amusaleko ng'ayita mu kakubo akayita ku bbaala ya Eagles okudda ku Klezia ya St Agnes.
Yabadde yaakavugako katono kwe kulaba mmotoka ekika kya Range Rover emuvaako emabega ng’emukubamu amataala nga balinga abalina kye bamugamba oba okumulabula.
Dr. Bitone agamba nti olwabadde okusiba omusajja omu ye yasoose okuva mu mmotoka n'ajja ku yiye n'amutegeeza nti wa byakwerinda kwe kusaba Bitone amulage ebimukwatako.
Bitone agamba yabadde asikayo densite abasajja abalala basatu ne basembera. Omu yamusonzemu emmundu wakati mu kutya yatandise okulaajana kyokka bano baagenze mu maaso n’okumusiba empingu ku mikono ne bamukunguzza okutuuka mu bitundu bya Calender Hotel ne batandika okumukuba.
Omusajja omu eyawulidde okulaajana okw’amaanyi ye yamuwonyezza bwe basoose okumukanga abaviire kyokka ne yeefuula akuba essimu abazigu kwe kudduka.


text:
Abakazi basambira waggulu bwe bayingiziddwa mu mpaka za Nile Special National Open Pool Championships ng’omuwanguzi waakusitukira mu mmotoka Toyota Raum n’ensimbi 1,000,000/=.
Bulijjo babadde bakiyambi mu mpaka zino wabula ku luno baakuvuganya okusinziira ku bweyamo obuweereddwa abaziteekamu ensimbi aba Nile Breweries n’ekibiina ekiddukanya omuzannyo guno ekya Pool Association of Uganda (PAU).
Bino bibadde ku kitebe kya Nile Breweries ekya Moringa e Bugoloobi mu kutongoza empaka za 2018.
Abakazi 256 be bagenda okuvuganya mu mpaka zino ezitandika omwezi guno nga 24 mu bitundu b’eggwanga ebitali bimu nga 32 be bagenda okuyitamu okugenda e Lugogo ku fayinolo ezisuubirwa nga October 27.
Entegeka eno abadde kugaziya mpaka ezibadde zeetabwamu abasajja bokka nga bagenda kuvuganya ku kkotoka yaakutaano mu mpaka ezaatandika kati emyaka 10.
Abasajja baakugenda mu maaso n’okuvuganyiza mu bbaala 250 mu kusunsula nga eza rigyoni zaakubumbujjira mu bbaala 40 olwo abawanguzi basatu mu buli kifo bagende e Lugogo.
Baakwegattibwako bakafulu 8 abatagenda kuvuganya mu kusunsulamu olwo 128 bagende ku fayinolo e Lugogo.
“Empaka zigaziye olw’okutandikawo ez’abakyala. Ku fayinolo tugenda kwongera emmeeza okuva ku 16 zidde mu 24. Ez’abasajja zaakusigala nga bulijjo omuwanguzi mw’agenda okufunira kapyata Toyota Alteza. Wonna tutaddemu ensimbi obukadde 350,” kitunzi wa Nile Breweries Francis Nyenge bw’ategeezezza.


text:
SUPREME Mufti wa Uganda, Sheikh Siliman Kasule Ndirangwa asabye abakulira ebyokwerinda okusookanga okukola okunoonyereza okumala nga tebannakwata gwe basuubira okubeera ng’azzizza omusango
Bino yabyogeredde mu ku kitebe kya Poliisi e Naggulu mu kulambula ebitongole eby’enjawulo mu masekkati ga Uganda. Ndirangwa agambye nti singa poliisi ekwata omuntu ng’emaze okumunoonyerezaako obulungi ku musango gwe babeera bamukwatidde, kyakuyambako okunyweza enkolagana ya poliisi n’abantu kubanga abatalina misango bajja kuba tebakwatibwa.
Omuduumizi wa poliisi, Martin Okoth Ochola ategeezezza Ndirangwa nga bw’atukidde mu kiseera ekituufu nga Poliisi eri mu kaweefube wa kukyusa kifaananyi kyayo ekyali kyayonooneka n’ategeeza ng’ensisinkano eno bw’egenda okubayamba okunyweza enkolagana yaabwe wakati wa Poliisi n’omuntu waabulijjo.
Yeebazizza Ndirangwa olw’okufaayo okukolera awamu okugatta Bannayuganda n’ategeeza nti bukyanga ayingira Poliiisi talabanga ku mukulembeze wa ddiini abakyaliddeko nga ye bw’akoze.
Supreme Mufti Ndirangwa oluvannyuma yasisinkanye olukiiko olufuga ekibuga kya Kampala nga bano babadde bakulembeddwaamu Minisita wa Kampala, Betty Olive Namisango Kamya ng’eno Ndirangwa yeebazizza abakulembeze mu kitongole kya KCCA olw’emirimu emirungi gye bakoledde Bannakampala.
Abasabye okukyusa mu ngeri gye bakwatamu abatembeeyi mu kibuga n’ategeeza ng’abantu bano bwe beetaaga okulung’amya mu nkola yaabwe ey’emirimu kubanga beeyiya bweyiiya nga bwe bakwatibwa ne basibibwa ate bwe bakomawo mu bantu beenyigira mu bumenyi bw’amateeka.
Mu nsisikano eno ku City Hall, Loodi Meeya wa Kampala, Elias Lukwago asabye Minisita Betty Kamya okutuusa obubaka eri Pulezidenti wa Uganda ng’Abasiraamu bwe batali bamativu olw’engeri gye battibwamu n’amusaba wabeewo ekikolebwa mu bwangu.
Beti Kamya yeebazizza Ndirangwa olw’emirimu gy’akoledde Obusiraamu ne Bannayuganda n’amutegeeza ng’ensisinkano bw’eyongedde okunyweza enkolagana wakati wa gavumenti n’obukulembeze bw’Obusiramu obw’e Kibuli.


text:
Entekateeka ya ACM yagezesebwa era n’ekozesebwako mu bitundu ne mu mawanga ag’enjawulo mu Africa, Asia wamu ne Latin America. Mu ngeri y’emu gyebuvuddeko ACM yakozesebwako mu disitulikiti za Uganda n’ekigendererwa eky’okutumbula eddembe ly’abakyala mukubeera n’obwananyini ku bibira n’emiti; era n’okugezaako okutumbula enkwasaganya wamu nobukulembeze mu kukola emirimu egitali gimu mu bibira n’emiti era n’okwesalirawo. Entekateeka y’ekitabo kino yesigamye ku bukugu buno; era nga yefananyizibwako kw’ekyo ekitabo ekyakolebwa abakugu e Nicaragua ne Uganda.
ACM egezesseddwa mu byalo ebiriranye ebibibira mukaaga era esobozesseza abantu babulijjo nga bakolagana ne kitongole ekitwala ebibira (National Forestry Authority) okuzzawo ebibira hekiteya attaano (50ha) mu bifo ebibira we byaali bisanyiziddwawo abantu abatuuze mu bitundu ebyo. Okwongereza ku ekyo, ACM esobozesseza abakyala okwenyigira mu kulabirira ebibira bino,okubeera n’obwananyini, okwenyigira mu bukulembeze, n’okufunamu ku sente okuva mu miti gye basimbye mu bitundu by’ebibira wamu ne ku nnimiro zaabwe.
Topic: community forestry, gender, tenure
Geographic: Uganda
Pages: 23p.
Publisher: Association of Uganda Professional Women in Agriculture and Environment (AUPWAE), Kampala, Uganda
Publication Year: 2016


text:
Amawulire
Nambooze akoze statement nebamuyimbula
Ivan Ssenabulya
June 13th, 2018
Bya Ivan Ssenabulya
Omubaka owa munisipaali ye Mukono mu Palamenti Betty Nambooze akawungeezi kano akoze statement ku poliisi ye Naggalama mu district ye Mukono oluvanyuma nebauyimbula.
Nambooze yakedde kukwatibwa okuva mu maka ge nebamutwala ku poliisi ya Jinja Road mu Kampala, noluvanyuma ate nebamuzza e Mukono, nga byekuusa ku byeyawandiiko ku facebook ngomubaka owa munsipaali eye Arua Ibrahim Abiriga tanattibwa.
Okusinziira ku munamatyeeka womubaka Nambooze, Erias Lukwago poliisi yakugenda mu maaso okunonyereza ku misango gyokunyiiza, omubaka gyeyazza wabulanga agamba nakati tebalaze ani gweyanyiiza.
Kati omubaka kitegezeddwa nti wakuddamu okweyanjula ku poliisi nga 19 omwezi guno.


text:
BUKEDDE W’OLWOKUNA AKULEETEDDE EBIKULU BINO
Bobi Wine olusimbudde okuva mu Amerika, abawagizi be ne batandikirawo okujeemera poliisi.
Boogedde ebikankana n’okwerangira mu kuziika Dr. Mugimu, poliisi gwe yaggyako obukadde 700.
Amagye gakutte owa Flying squad ku by’okutta Afande Kirumira.
Mu Asiika Obulamu: Abakugu balaze endwadde ezitambuzibwa ensawo z’abakyala ez’omu ngalo. Byonna mu Bukedde w’Olwokuna.
Mu Byemizannyo: Omutendesi wa Arsenal alabudde abazannyi be nti tewajja kubeera kusaaga na kwesaasira mu gwa Europa bwe banaaba battunka ne Vorskla.
Yanguwa weekwate Bukedde wo ku 1,000/- zokka.


text:
Bino yabyogeredde ku kkooti ya poliisi e Naggulu eggulo bwe yabadde yaakamala okuwaayo okwewozaako kwe ku misango esatu egimuvunaanibwa okuli ogw’okulya enguzi n'egy’okukozesa obubi ofiisi ye.
Kirumira eyabadde ayogeza amaanyi yagambye baamuggulako emisango egitaliiyo era oba awangudde oba awanguddwa waakujulira mu Kkooti Enkulu.
Yagambye nti agenda kutandikira ku musango gw’okumutulugunya n’okwonoona oluggi lw’amaka ge.
Yagambye nti kino waakukikola mu kiseera kye kimu ng’emisango gy'aggudde ku gavumenti gigenda mu maaso.
"Mmaze okuyungula ekibinja kya bannamateeka abaamaanyi mu Kampala ekigenda okumpolereza nga kikulirwa aba Lukwago & Co. Advocates okufufuggaza gavumenti.
EMISANGO
Agamba nti ebirala ebiri mu mpaaba ye mulimu; "okugaana balooya bange okumpolereza, oba poliisi ensinga oba tensinga hhenda kugivuganya ku mutendera oguddako.
Eby'okugiddamu sinnaba kubirowoozaako, nkyalowooza ku ngeri gye hhenda okusiba gavumenti enkalu nayo ngirabe nga bagizunza. Nkomawo enkya nga bwe babadde bankola.
Buli lunaku nkozesa emitwalo 10 okweyanjula ku PSU e Bukoto. Njagala bandiyiririre. Kkooti yalagira kunsibira ku Railway kyokka abaserikale ne basalawo okunsibira e Nalufenya mu ngeri emenya amateeka.
Balooya nnina era naleese ne Sheikh okuva e Mombasa ayongeremu ebirungo mu musango guno,’’ Kirumira bwe yategeezezza.
Looya wa Kirumira Abdallah Kiwanuka yagambye nti baatandise dda okuteekateeka emisango ku ngeri omuntu waabwe gy'atulugunyiziddwaamu okuviira ddala lwe yakwatibwa omuli okumuggya mu kkomera lya poliisi ku Railway n'atwalibwa e Nalufenya n’okwonoona oluggi lw'ennyumba ye.
Yayongeddeko nti poliisi terina bujulizi ku misango gino y'ensonga lwaki egyali 28, kkooti yagoba 20 ne wasigala munaana. Era ne ku gino nti yawangula etaano asigazza esatu gye basuubira nagyo okuwangula
ALEESE SHEIKH OKUVA E MOMBASA
Sheikh Maumoud Yusuf Musiitwa y’omu ku baabaddewo nga kkooti ewuliriza okuwumbawumba mu kwewozaako kwa Kirumira era obwedda kkooti egenda mu maaso ng’ono agenda mu maaso n’okumusomera Dduwa, Allah amuyambe okuwangula emisango egisigaddeyo.
EBYABADDE MU KKOOTI
Omuwaabi wa kkooti Katherine Kusemerwa yasoose kuwumbawumba ku misango esatu egivunaanibwa Kirumira okuli okukozesa obubi ofiisi bwe yagoba Kayizi Kamada ne mukyala we ku kyalo.
Bino Kirumira yabijunguludde n'agamba nti omukyala ayogerwako, landiroodi n'akulira ebyokwerinda ku kyalo be yabadde ayogerako tebamanyiddwa kkooti. Ku musango gw’okukwata George Kalera, Ibrahim Nsubuga, Amongi Kefa ne Allan Ayinebyona omuwaabi wa kkooti yalemeddeko nti Kirumira alina okuleeta obujulizi obukakasa nti yali atumiddwa eyali omumyuka w'omuduumizi wa poliisi mu kiseera kyo omugenzi Andrew Felix Kaweesi n’okwonoona amannya ga bano ng'abasimba mu maaso g'abannamawulire.
Kirumira yayongedde n'attaanya ku byayogeddwa Kusemerwa n'ategeeza nti kaadi ng’omuserikale emuwa obuyinza okukwata omumenyi w'amateeka ate nga ku mulundi guno yali akolera ku biragiro bya mukama we era n'asaba abakulira poliisi okumusiima ku bye yakola.
Yayongeddeko nti kkooti ya poliisi terina buyinza kumuwozesa ku musango gwa kwonoonera muntu linnya ate era omuwaabi wa kkooti talina bujulizi bukakasa kino.
Omusango omulala gubadde gwa kukwata Hassan Kayongo ne mukyala we Peace Kyalisima n'abaggyako enguzi ya mitwalo 20 okubayimbula.
Kirumira yawerekeddwaako abafamire ye, emikwano ne bannabyabufuzi abaakulembeddwaamu Kansala Mohammed Ssegirinya.
Ssentebe wa kkooti Dennis Odong Piny yawadde lwa April 5, okuwa ensala ye ku misango gino.


text:
Ensengekera y'ekikugiro
Ensengekera ey’ekikugiro (integumentary system) ekugira obuvune okutuuka mu mubiri munda. Kino ekikola nga ebikkirira n’eziiyiza ekintu kyonna okuva mu mbeera ey’ebweru okutuusa obuvunde mu mubiri gw'ekiramu , naddala ng’ekugira obuwuka obusirikitu obuleeta endwadde n’embeera z’obudde enkaalamufu nga obunnyogovu oba ebbugumu.
Ensengekera eno erimu olususu , enviiri, enjala, n’obuvuluzi bw’entuuyo (sweat glands). Olususu lwo, enviiri n’enjala bya kukugira ate obuvuluzi obw’entuuyo bbwo ne buba bwa kukkakkkanya tempulikya ya mubiri n’okuyamba okufulumya ebituuyano(waste excretion).
Muwanga agamba nti gg’ojjeeko ekyo , enkettanyo(receptors) mu lususu lwo ziwa obubaka ku ki ekikkoonyeko , ebbugumu, obunnyogovu n’obulumi.


text:
Muwala wa Yayiro; omukazi akwata ku kyambalo kya Yesu (40-56)
8 Oluvannyuma lw’akaseera katono, yagenda mu buli kibuga ne mu buli kabuga ng’abuulira era ng’alangirira amawulire amalungi ag’Obwakabaka bwa Katonda.+ Ekkumi n’Ababiri baali naye,2 awamu n’abakazi abamu abaali bagobeddwako emyoyo emibi era nga bawonyezeddwa endwadde: Maliyamu eyali ayitibwa Magudaleena, eyagobwako dayimooni omusanvu;3 Yowaana+ mukyala wa Kuza eyali alabirira ennyumba ya Kerode; Susaana; n’abakazi abalala bangi abaali babaweereza nga bakozesa ebintu byabwe.+4 Awo ekibiina ky’abantu bwe kyali nga kikuŋŋaanye wamu n’abo abaatambulanga naye mu buli kibuga, n’ayogera nabo mu lugero nti:+5 “Omusizi yagenda okusiga ensigo ze. Bwe yali asiga, ezimu ku zo ne zigwa ku mabbali g’ekkubo, ne zirinnyirirwa era ebinyonyi ne bizirya.+6 Endala ne zigwa ku lwazi, era oluvannyuma lw’okumera ne zikala kubanga tezaalina mazzi.+7 Endala ne zigwa mu maggwa, amaggwa ne gakulira wamu nazo ne gazitta.+8 Ate endala ne zigwa ku ttaka eddungi era bwe zaamala okukula ne zibala ebibala ebikubisaamu emirundi 100.”+ Bwe yamala okwogera ebintu ebyo, n’agamba nti: “Oyo alina amatu ag’okuwulira, awulire.”+9 Naye abayigirizwa be ne bamubuuza olugero olwo kye lutegeeza.+10 N’abaddamu nti: “Mmwe muweereddwa okutegeera ebyama ebitukuvu eby’Obwakabaka bwa Katonda, naye eri abalala bisigala mu ngero,+ baleme okulaba wadde batunula era baleme okutegeera amakulu gaabyo wadde bawulira.+11 Amakulu g’olugero ge gano: Ensigo kye kigambo kya Katonda.+12 Ezo ezaagwa ku mabbali g’ekkubo, beebo ababa bawulidde ekigambo naye Omulyolyomi n’ajja n’akiggya mu mitima gyabwe baleme okukkiriza balokolebwe.+13 Ezo ezaagwa ku lwazi, beebo abawulira ekigambo ne bakikkiriza n’essanyu, naye nga tebalina mirandira. Bakkiriza okumala akaseera naye mu kiseera eky’okugezesebwa bagwa.+14 Ezo ezaagwa mu maggwa, beebo ababa bawulidde ekigambo, naye okweraliikirira, eby’obugagga,+ n’amasanyu ag’omu bulamu buno,+ bibawugula ne bazika era ne batabaako kibala kirungi kye babala.+15 Ate ezo ezaagwa ku ttaka eddungi, beebo, oluvannyuma lw’okuwulira ekigambo n’omutima omulungi ennyo ddala,+ abakinywererako era ne babala ebibala n’obugumiikiriza.+16 “Tewali muntu amala okukoleeza ettaala ate n’agibikkako ekibbo oba n’agiteeka wansi w’ekitanda; wabula agiteeka ku kikondo kyayo abayingira basobole okulaba ekitangaala.+17 Kubanga tewali kintu kyonna kikwekeddwa ekitalikwekulwa, wadde ekikisiddwa ekitalimanyibwa ne kirabika mu lwatu.+18 N’olwekyo, musseeyo omwoyo ku ngeri gye muwulirizaamu; kubanga buli alina alyongerwako,+ naye oyo atalina n’ekyo ky’alowooza nti akirina kirimuggibwako.”+19 Awo maama we ne baganda be+ ne bajja okumulaba, naye ne batasobola kumutuukako olw’abantu abangi.+20 Ne bamugamba nti: “Maama wo ne baganda bo bayimiridde wabweru, baagala okukulaba.”21 N’abaddamu nti: “Maama wange ne baganda bange be bano abawulira ekigambo kya Katonda ne bakikolerako.”+22 Lumu Yesu n’abayigirizwa be baalinnya eryato, era n’abagamba nti: “Tusomoke tugende emitala w’ennyanja.” Era bwe batyo ne bagenda.+23 Naye bwe baali mu lyato nga bagenda, ne yeebaka. Omuyaga ogw’amaanyi ne gukunta ku nnyanja, eryato lyabwe ne litandika okujjula amazzi era ne baba nga bali mu kabi.+24 Ne bagenda ne bamuzuukusa nga bagamba nti: “Omuyigiriza, Omuyigiriza, tunaatera okusaanawo!” Awo n’ayimuka n’aboggolera omuyaga n’ennyanja eyali esiikuuse, omuyaga ne gukkakkana, ennyanja n’eteeka.+25 N’abagamba nti: “Okukkiriza kwammwe kuluwa?” Naye ne batya era ne beewuunya ne bagambagana nti: “Ono ddala y’ani, alagira omuyaga n’ennyanja ne bimuwulira?”+26 Awo ne batuuka ku lubalama lw’ennyanja mu kitundu ky’Abagerasene,+ emitala wa Ggaliraaya.27 Yesu bwe yatuuka ku lukalu, omusajja eyava mu kibuga ng’aliko dayimooni, n’ajja gy’ali. Yali amaze ekiseera nga tayambala, era nga tabeera mu nnyumba wabula ng’abeera mu kifo awaali entaana.*+28 Bwe yalaba Yesu, n’aleekaana n’agwa wansi mu maaso ge, n’ayogerera waggulu nti: “Onnanga ki ggwe Yesu Omwana wa Katonda Asingayo Okuba Waggulu? Nkwegayiridde tombonyaabonya.”+29 (Kubanga Yesu yali alagidde omwoyo omubi okuva ku musajja oyo. Gwali gumulinnyeeko enfunda n’enfunda,+ emirundi mingi yasibibwanga enjegere n’empingu naye ng’abikutula era nga dayimooni emutwala mu bifo awatali bantu.)30 Yesu n’amubuuza nti: “Erinnya lyo ggwe ani?” N’amuddamu nti: “Nze Liigyoni,”* kubanga yaliko dayimooni nnyingi.31 Awo ne zimwegayirira nnyo aleme kuziragira kugenda mu bunnya.+32 Ku lusozi waaliwo eggana ly’embizzi ddene+ nga lirya; dayimooni ne zimwegayirira azikkirize ziyingire mu mbizzi ezo, era n’azikkiriza.+33 Dayimooni ne ziva mu musajja oyo ne ziyingira mu mbizzi, era eggana lyonna ne lifubutuka ne ligenda ku kagulungujjo k’olusozi ne liwanukayo ne ligwa mu nnyanja ne lisaanawo.34 Abo abaali bazirunda bwe baalaba ekibaddewo, ne badduka ne bagenda ne bategeeza ab’omu kibuga n’ab’omu kyalo.35 Abantu ne bajja okulaba ekyali kibaddewo. Bwe baatuuka awaali Yesu ne basanga ng’omusajja eyali agobeddwako dayimooni ayambadde engoye, ng’ategeera bulungi era ng’atudde kumpi n’ebigere bya Yesu; ne batya nnyo.36 Abo abaali balabye ekyali kibaddewo ne babategeeza engeri omusajja eyaliko dayimooni gye yali awonyezeddwamu.37 Awo abantu bangi ab’omu kitundu ky’Abagerasene ne bamusaba abaviire, kubanga baali batidde nnyo. Awo n’alinnya eryato agende.38 Naye omusajja eyali agobeddwako dayimooni n’amwegayirira agende naye; naye Yesu n’amugamba nti:+39 “Ddayo ewammwe, obuulire abalala ekyo Katonda ky’akukoledde.” Awo n’agenda n’alangirira mu kibuga kyonna ekyo Yesu kye yali amukoledde.40 Yesu bwe yakomawo e Ggaliraaya, ekibiina ky’abantu ne kimwaniriza n’essanyu, kubanga bonna baali bamulindiridde.+41 Naye omusajja ayitibwa Yayiro eyali omukulu w’ekkuŋŋaaniro n’ajja n’avunnama mu maaso ga Yesu n’amwegayirira agende mu nnyumba ye,+42 kubanga muwala we omu yekka eyalina emyaka nga 12, yali ali kumpi kufa.Awo Yesu bwe yali agenda, ekibiina ky’abantu ne kimwekumako.43 Waaliwo omukazi eyali alwadde ekikulukuto ky’omusaayi+ okumala emyaka 12, era nga tewali muntu yenna eyali asobodde okumuwonya.+44 Yasemberera Yesu ng’amuvaako emabega n’akwata ku lukugiro lw’ekyambalo kye eky’okungulu,+ era amangu ago n’awona ekikulukuto ky’omusaayi.45 Awo Yesu n’agamba nti: “Ani ankutteko?” Bonna bwe beegaana, Peetero n’amugamba nti: “Omuyigiriza, abantu bangi bakwekukuutirizaako era bakunyigiriza.”+46 Naye Yesu n’agamba nti: “Waliwo ankutteko, kubanga nkitegedde nti amaanyi+ ganvuddemu.”47 Omukazi bwe yalaba nga bamutegedde, n’ajja ng’akankana n’afukamira mu maaso ga Yesu, n’ayogera mu maaso g’abantu bonna ensonga lwaki yali amukutteko era n’engeri gye yali awonyeemu amangu ddala.48 Naye Yesu n’amugamba nti: “Muwala, okukkiriza kwo kukuwonyezza; genda mirembe.”+49 Bwe yali akyayogera, omusajja eyava mu maka g’omukulu w’ekkuŋŋaaniro n’ajja n’agamba nti: “Muwala wo afudde, totawaanya muyigiriza.”+50 Yesu bwe yawulira ekyo n’amugamba nti: “Totya, ba n’okukkiriza, muwala wo ajja kuba mulamu.”*+51 Bwe yatuuka ku nnyumba teyakkiriza muntu yenna kuyingira naye okuggyako Peetero, Yokaana, Yakobo, ne kitaawe w’omuwala ne nnyina.52 Naye abantu bonna baali bakaaba era nga baaziirana. N’abagamba nti: “Mulekere awo okukaaba,+ kubanga tafudde, wabula yeebase.”+53 Awo ne batandika okumusekerera, kubanga baali bamanyi nti yali afudde.54 Naye n’amukwata ku mukono, n’agamba nti: “Omuwala, situka!”+55 Awo omwoyo gwe*+ ne gumuddamu, era amangu ago n’asituka.+ Yesu n’alagira bamuwe eky’okulya.56 Bazadde be ne basanyuka nnyo, naye n’abalagira obutabaako muntu yenna gwe babuulira ekyo ekyali kibaddewo.+


text:
Bawannyondo bakoonye amayumba g'abatuuze e Lusanje: Gibadde miranga na biwoobe
Ssemaka aggyiddeyo Poliisi emmundu lwa kumugobaganya ku ttaka
Nnamukadde alajaana lwa mukyala we: 'Nkooye okuntulugunyiza mu maka gange
Omukazi afiiridde mu nnyumba y'omusawo: Abadde aggyamu lubuto
Abantu bakyeyiwa mu maka ga Bobi Wine: Bamuleetedde ebintu okumukulisa ebizibu
Pulezidenti Museveni alambudde abasubuuzi mu kibuga
Wuuno Maama muzibe akola ebyewuunyisa: Akola ebyemikono okuli n'okusiiga ebifaananyi
Ababbira mu Takisi banyaze abazungu
Kassiano Wadri alayiziddwa mu butongole: Sipiika Oulanya amugumizza ku by'emisango
EYALI minisita w’enguudo, Abraham Byandala kkooti y'abalyake n'abakenuzi e Kololo emwejjeerezza emisango gy'okufiiriza gavumenti ssente ezisoba mu buwumbi...
17 Oct 2018
17 Oct 2018
17 Oct 2018
17 Oct 2018
17 Oct 2018


text:
Meghan nga Mumerika omuzannyi wa katemba ate Harry mulangira wa Bwakabaka bwa Bungereza azaalibwa Omulangira Charles n’omumbejja Diana Spencer eyafa mu kabenje ka mmotoka mu kibuga Paris nga 31 August, 1997.
Charles mutabani wa Kkwini wa Bungereza, Elizabeth II.
Pulogulaamu Bagenda kugattibwa ku ssaawa 6.00 ez’emisana mu kkanisa ya St. George mu kitundu kya Windsor ng’eyo we wazze wagattirwa ab’olulyo olulangira mu Bungereza abasinga.
Taata wa Harry, omulangira Charles gye baabaweera omukisa ne mukyala we omupya, Camilla mu 2005 oluvanyuma lwa Diana Spencer (eyafa nga baayawukana).
Mukulu wa Harry, omulangira William yagattibwa mu Westminster Abbey ne Kate Middleton mu 2011.
St George etuuza abantu 800 era bokka be bagenda okuyingira ate Westminster Abbey etuuza 2,000.
Baakisalawo bwe batyo ng’abagenyi bayise batono. Be bamenye likodi y’okukyusa akalombolombo k’okugattibwa ku wiikendi ng’embaga z’olulyo luno zizze zibaawo mu nnaku za kukola.
Nga bamaze okugattibwa, bagenda kufuluma balabike eri nnamungi w’omuntu bakole okunywegera mu lujjudde okw’akalombolombo k’Abalangira n’abambejja ba Bungereza abagattiddwa.
Ku ssaawa 7.00 zennyini okusinziira ku mawulire ga Daily Mail, abagole bagenda kutuula ku kigaali ekisikibwa embalaasi nga kino nakyo kiri mu kalombolombo beetooloole ku makubo okukwatiridde abantu okuva mu nsi yonna nga babawuubirako.
Abakuuma abagole Bagenda kukulemberwa abakuumi ab’emikolo okuva mu Windsor Castle Guard ekibinja kya 1st Battalion Irish Guards.
Abo bakola nga bw’olaba abambowa ba Kabaka. Waliwo amagye agagenda okubakuuma agayitibwa Armed Forces personnel okuva mu Royal Navy Small Ships and Diving era ng’eggye eryo omulangira Harry yennyini y’alikulira nga Commodore-in-Chief.
Eggye lya Royal Marines eryo ku mazzi nalyo liri bulindaala era ng’eyo Harry akolayo nga Captain General.
Akalombolombo kali nti, ab’olyo olulangira bwe baawasanga, baabakubiranga emizinga 21 bwe baabanga batuula mu kigaali kino. Kino tekinnakakasibwa oba kinaakolebwa ku bagole bano.
Nga kiwedde, bagenda mu bifo ebitegekeddwamu emikolo. Ebifo bibiri ebitegekeddwa nga wombi abagole bagenda kubeerayo n’abagenyi. Abagenyi aba kkaadi baayita 600 bokka era be baagabanyizza mu bifo ebibiri.
Ekisooka kyakubeeramu abantu batono nnyo ate ng’aboolulyo Olulangira mu kibangirizi ekiriraanye ekkanisa ya St. George e Windsor Castle kye bayita Frogmore House ate ekiro bagende mu kifo ekigazi eky’abaayitiddwa bonna.
Bagenda kuyita ku nguudo omuli Castle Hill, Snow hill, High Street, Sheet Street, Kings Road, Albert Road olugendo lwa mayiro bbiri n’ekitundu okutuuka mu kifo ekisooka gye bagenda okusisinkana abagenyi.
Olugendo lw’akalombolombo olwo mu Bungereza baalukazaako lya ‘Long Walk’ ekitegeeza olugendo oluwanvu nga lwa kumala eddakiika 25 zokka. Snow Hill Ako akasozi akali mu kabuga Windsor bw’okabeerako olengera bulungi ebigenda mu maaso mu kibuga era ab’amawulire be baasinze okukekwata nga bakasimbako kkamera.
Abantu baabulijjo nabo bakwatiridde era ab’ebyokwerinda baasuze ku mulimu munene ogw’okukumaakuma abantu okubeera awamu baleke kwetabwamu bannalukalala.
Alexandra Gardens Kano nako kafo akaasuze kakwatiridde abantu mu katawuni ka Windsor era ab’ebyokulya n’okunywa bakoledde awo ssente empya n’enkadde anti eyo wokka gye bakkiriziddwa okukola wooteeri ez’amangu.
Okusimba mmotoka Baataddewo ebifo 6,000 ebyakkiriziddwamu okusimbamu mmotoka okuli Review Ground, Windsor Great Park, n’ebirala ng’osasula pawundi 30 mu za Uganda nga 150,000/- olunaku kyokka tikiti ezo zaggwawo dda.
Emperekeze Baalonze abaana 10 okuli emperekeze, peg boy ne flower girl abamanyidde embeera y’obwasereebu n’okubeera mu bantu abangi kibasobozese obutatya bantu bangi.
Emperekeze ezisinga Markle ye yazeerondedde mu mikwano gye; Jessica Mulroney ne Benita Litt kwe banaagatta abazzukulu abalala ab’olulyo Olulangira. Peg boy wa myaka ena ate flower girl w’esatu.
Balina obumanyirivu mu by’okuwerekera era be baawerekera Pippa Middleton muganda wa Kate Middleton eyafumbirwa mukulu wa Harry nga ye mulangira William.
Kuliko ba Peg boys abalala babiri nga balongo okuli Brian ne John Mulroney ab’emyaka omusanvu.
Emperekeze endala ezaalangiriddwa olubiri lwa Kensington Palace mulimu Remi, 6 ne Rylan Litt, 7 nga baaluganda, omwana ow’emyaka ena Ivy Mulroney n’abalala kuliko Zalie Warren ow’emyaka ebiri, Florence van Cutsem ow’emyaka esatu ne Jasper Dyer ow’omukaaga.
Agenda okubagatta; Okusaba kujja kukulemberwa Dean wa Windsor, The Rt. Revd.
David Conner ate Ssaabalabirizi wa Canterbury, Justin Welby y’agenda okubagatta.
Olw’okuba omugole Mumerika, Omusumba Most Rev Bishop Michael Curry, ow’essaza ly’e Illinois mu kibuga Chicago ekya Amerika y’omu ku bagenda okubuulira.
Omusumba Curry ayogera n’asiriiza n’entamu nga bw’olaba Fr. Kiibi Kateregga eyayigiriza mu kusabira omwoyo gwa Moze Radio mu lutikko e Lubaga n’aleka abantu nga bamunyenyeza mutwe olw’okunyumisa mmisa n’okukoona basser- eebu.
Ye Mumeri- Embaga y’Omulangira w’e Bungereza ekoze likodi ka Omuddugavu asoose okukulembera essaza ly’alimu mu Amerika ekifo kye yatwala mu November wa 2015.
Ennyimba mu kkanisa nazo zigenda kutabikibwamu eza Bungereza ne Amerika okusinziira ku Christopher Warren- Green agenda okukulembera kkwaya.


text:
Omuwala bwe yazzanga omukono emabega nga tatuula ku kitanda kya bazadde be.
Engoye z’omunda zakuumibwanga mu kitanda nga zaanikibwa ku kitanda kuba tezaalabwangako muntu mulala.
Ekitanda kye kimala ekizadde,okukuuma omwana n’atafuna buzibu.
Ekitanda era kye kimala emikolo gy’abaana nga bagenda okufumbirwa.
Omwana omuwala okwoza engoye z’oku buliri bwa bazadde be kizira.
Omwana omulenzi takkirizibwa kwebaka ku kitanda kya kitaawe wadde mu kisenge.
Omukazi teyalekanga kitanda nga si kitereeze era ng’ekintu ekisooka oku¬kolebwa kwe kwala obuliri .
Ekitanda kyabanga n’ennyambala yaakyo ng’omukyala okulinnya obuliri alina okwambala mu ngeri esikiriza bba.
Omusajja okwebasa omukazi omulala mu kitanda ky’obufumbo naddala nga mukyala we ali lubuto oba ng’ama
ze okuzaala kyabanga kya kivve.
Omwana azaaliddwa nga tasuzibwa mu makkati ga kitanda nga bamufunira obuliri bwe ebbali w’ekitanda ky’abakulu.
Ssemaka bweyafanga ng’ekitanda bakivuunika nga kivuunulwa bamaze kwabya lumbe.
Omusajja bwe yabeera ng’aliko ew’omukyala omulala gy’ayitidde nga tatuula ku kitanda nga tanaabye okweggyako ebisiraani by’aba azze nabyo ebiyinza okuleetawo obutabanguko mu maka.


text:
Tukulaze omusajja gwe baakutte mu bukambwe ne bamukubisa ebigala by’emmundu mu Kampala. Aba famire ye... READ MORE
19 Oct 2018
EBIKWATA KU KICONCO READ MORE
19 Oct 2018
Akakiiko kakunyizza Kiconco ku ttaka ly’e Lusanja READ MORE
19 Oct 2018
19 Oct 2018
19 Oct 2018
19 Oct 2018
19 Oct 2018
19 Oct 2018
AKAKIIKO ka palamneti akalondoola ensaasaanya y’ensimbi za gavumenti (PAC) katadde abakulira poliisi ku nninga okunnyonnyola amayitire g’ensimbi ezikununkiriza...
AMERIKA ewadde Uganda ensimbi za Uganda eziwera obuwumbi 317 okuyamba mu kulabirira abanoonyi b’obubudamu abali wano.
Kyategeezeddwa nti abakwatibwako abaaganiddwa okwetaba mu kutendekebwa balina akakwate n’obuvuyo obwali mu Arua mu August 2018. Kyokka abamu ku bo baagambye...
Poliisi ekalambidde ku kivvulu kya Bobi Wine
POLIISI mu Kampala ekutte abantu babiri ku by’omuwala Juliet Nakiyimba, eyakukusibwa n’atwalibwa mu ggwanga lya Jordan oluvannyuma gyeyafiiridde...
MINISITA wa Kampala Betty Namisango Kamya alabudde abatembeeyi obutakemebwa kuzza byamaguzi byabwe ku nguudo kwe baagobebwa edda.


text:
Bya Saul Wokulira
ABANTU okuva mu famire ezisoba mu 30 abatuuze ku ttaka ly'embuga y'essaza lya Bugerere amaziga ge bakaaba ge bakomba oluvanyuma lw'okubagoba ku ttaka lino.
Omwami ow'essaza Mugerere James Ssempiga y'anaabidde bano mu maaso nga agamba nti beesenza ku ttaka lino mu bukyamu.
Mugerere Ssempigga ayungudde ekibinja ky'abavubuka ne basaawa emmere y'abatuuze n'okwonoona ebintu ebirala.
Basimye ebinnya era okusinziira Mugerere bagenda kusimbamu ebitooke bya kayinja kubanga omubisi n'omwenge omuganda bya ttunzi mu Kampala n'ebitundu by'eggwanga ebirala.
Mugerere Ssempigga agamba nti bano beesenza ku ttaka lino mu bukyamu. Wabula abagobeddwa balaajanidde abakulu e Mengo babataase kubanga ku ttaka lino batuddeko mu butuufu.
Omu ku bagobeddwa ye hajat Sumini Nabayozi agambye nti ebibanja byabwe byonna baabiwandiisa mu Buganda Land Board era ne bafuna amabaluwa agakakasa obusenze ku ttaka lino.
Empya zaabwe ne mu mayumba agatanaggwa basimyemu ebinnya mwe bagenda okusimba kayinja.


text:
Bya SCOVIA BABIRYE
OBADDE okimanyi nti okwogera n’omwagala wo nga muli mu kaboozi kiyamba okwongera munno obwagazi.
Osobola okwogera ng’omugamba byoyagala akukole oba bwoyagala akukwatemu , okumuzannyisa gamba ng’okumunyonyoogera ekyo kimuleetera n’okkusaba enyongeza.
Oyinza n’okumunnyonnyola engeri gyowomerwamu kiisi ze nengeri gyakuweweetamu n’obugambo bw’omukwano nabwo bwongera okusumulula mmuno nawulira nga tayagala oveewo.
ABANTU BYE BAGAMBA:
Faizal Magoola w'e Kibuli; Nze nayiga mukyala wange bwe tubeera mu kazannyo ayagala nnyo okumuwemula nga bwe mpaana ebitundu bye era bwe mutandika okumugamba naye yeeyongera obwagazi naddala ku mulundi ogwokubiri era abeera tayagala tumale. Ate simunoonya nnyo kuba ebigambo biri bye mugamba bimuggula mangu ate ng'obwagazi bubeera bunneeyongera.
Scovia Atimw'e Bukasa;Nze bwe mbeeran'omwami wange tubeera twewaana nga bw'ambuulira nga bw'anyumirwa nga nange bwe muwaana ate tetweyIta mannya gaffe tubeera tweyita amannya nga baby, Sswiiti ate nga tweyogerera mu matu ne tufuna ennyonyoogeze.